open-index/open-wikipedia-markdown huggingface dataset:
কেচিঅ’পিয়া (এণ্ড্ৰমেডাৰ মাতৃ)

**কেচিঅ’পিয়া** (/ˌkæsi.oʊˈpiː.ə/; প্ৰাচীন গ্ৰীক: Κασσιόπεια, ইংৰাজী: Cassiopeia) গ্ৰীক শ্ৰুতিকথা অনুসৰি ইথিওপিয়াৰ ৰাণী আৰু ইথিওপিয়াৰ ৰজা চেফিউছৰ পত্নী আছিল। তেওঁ এগৰাকী অহংকাৰী আৰু আত্ম-গৌৰৱী তিৰোতা আছিল আৰু সেয়াই তেওঁৰ পতনৰ সূচনা কৰিছিল৷

## পৰিয়াল
কেচিঅ’পিয়াৰ উৎপত্তি সম্পৰ্কে স্পষ্ট তথ্য পোৱা নাযায়। নোনাছে তেওঁক নিম্ফ অপেশ্বৰী বুলি কৈছে, আনহাতে ষ্টেফানাছে তেওঁক আইঅ'পে আৰু ইঅ'লাছৰ কন্যা বুলি উল্লেখ কৰিছে, যাৰ নামৰ পৰাই পৰাই জোপ্পা চহৰৰ (Joppa, বৰ্তমান টেল আভিভৰ জাফা চুবুৰী) নামকৰণ কৰা হৈছিল।

## কিংবদন্তি
কেচিঅ’পিয়াই তেওঁ (বা তেওঁৰ কন্যা এণ্ড্ৰমেডা), সাগৰ দেৱতা নেৰিয়াছৰ অপেশ্বৰী-কন্যা সকলো নেৰেইডছতকৈও অধিক ধুনীয়া বুলি গৌৰৱ কৰিছিল। ইয়াৰ ফলত ইথিওপিয়া ৰাজ্য সাগৰৰ শাসক দেৱতা প'জাইডনৰ আক্ৰোশৰ বলি হ’বলগীয়া হয়।

প'জাইডনে সমগ্ৰ ৰাজ্যখনক বানপানীত বুৰাই পেলোৱাৰ সিদ্ধান্ত লৈছিল নে সাগৰীয় দানৱ চেটাছক দেশখন ধ্বংস কৰিবলৈ নিৰ্দেশ দিছিল সেই সম্পৰ্কে ভিন্ন সংস্কৰণ পোৱা যায়। যিকোনো ক্ষেত্ৰতে নিজৰ ৰাজ্য ৰক্ষা কৰাৰ প্ৰচেষ্টাত চেফিয়াছ আৰু কেচিঅ’পিয়াই এজন জ্ঞানী পুৰোহিতৰ পৰামৰ্শ লয়৷ পুৰোহিতে তেওঁলোকক তেওঁলোকৰ কন্যাক বলি দি সাগৰ দেৱতাক সন্তুষ্ট কৰিলেহে দেশ ৰক্ষা কৰিব পৰা যাব বুলি কয়৷

সেই অনুসৰি এণ্ড্ৰমেডাক সাগৰৰ পাৰত থকা শিল এটাত শিকলিৰে বান্ধি সাগৰীয় দানৱটোৰ হাতত গতাই দিয়া হৈছিল। পাৰ্চিয়াছ আহি চেটাছক হত্যা কৰি এণ্ড্ৰমেডাক ৰক্ষা কৰে আৰু তেওঁক বিয়া কৰায়।

তেতিয়া প'জাইডনে কেচিঅ’পিয়াক শাস্তি স্বৰূপে তেওঁক সিংহাসনত শিকলিৰে বান্ধি আকাশত স্থাপন কৰে। কেচিঅ’পিয়া নক্ষত্ৰমণ্ডলক সেই সিংহাসনৰ সৈতে সম্পৰ্কীত কৰা হয়। কেচিঅ’পিয়া চিত্ৰ সদায় যন্ত্ৰণাৰ সিংহাসনত বান্ধি থোৱা অৱস্থাত অংকন কৰা হোৱা নাই; পিছৰ কিছুমান চিত্ৰত তেওঁক গৌৰৱৰ প্ৰতীক আইনা এখন হাতত লৈ থকা অৱস্থাত, আন কিছুমানত তেওঁৰ হাতত তাল গছৰ ডাল লৈ থকা অৱস্থাত অংকন কৰা হৈছে।

## তথ্য সংগ্ৰহ

শ্ৰেণী:গ্ৰীক কিংবদন্তি
হন্নেলে চিগুৰিদাগা

**হন্নেলে চিগুৰিদাগা **  ( ; অনু. যেতিয়া পুৰণি পাত সজীৱ হৈ উঠে; )  ১৯৬৮ চনৰ কন্নড় ভাষাৰ এখন ছবি, যিখনৰ পৰিচালনা এম আক বিট্টলে কৰিছে। প্ৰযোজনা কৰিছে শ্ৰীকান্ত এণ্টাৰপ্ৰাইজেছে। ছবিখনত মুখ্য ভূমিকাত অভিনয় কৰিছে ৰাজকুমাৰ, আৰ নগেন্দ্ৰ ৰাও আৰু কল্পনাই। ত্ৰিবেনী ৰচিত একে নামৰ উপন্যাসখনৰ আধাৰত নিৰ্মিত এই ছবিখনত শিক্ষাৰ ক্ষেত্ৰত মহিলাসকলৰ সবলীকৰণ আৰু বিধৱা বিবাহৰ সৈতে জড়িত বিষয়ত চৰ্চা কৰা হৈছে।

আৱহ সংগীত আৰু গীতৰ সংগীত এম ৰংগৰাৱে ৰচনা কৰিছে। গীতৰ কথা লিখিছে আৰ এন জয়গোপাল। মুক্তিৰ পিছত ছবিখনে বহু কেইটা বঁটা পাবলৈ সক্ষম হয়, যাৰ ভিতৰত সৰ্বশ্ৰেষ্ঠ ছবিৰ বাবে কৰ্ণাটক ৰাজ্যিক চলচ্চিত্ৰ বঁটাও  ছবিখনত মুঠ ছটা গীত আছে। 
## বঁটা
;১৯৬৮-৬৯ কৰ্ণাটক ৰাজ্যিক চলচ্চিত্ৰ বঁটা
*প্ৰথম শ্ৰেষ্ঠ ছবি
*শ্ৰেষ্ঠ অভিনেতা- আৰ নাগেন্দ্ৰ ৰাও
*শ্ৰেষ্ঠা অভিনেত্ৰী- কল্পনা
*শ্ৰেষ্ঠ সংগীত পৰিচালক- এম ৰংগাৰাও
* শ্ৰেষ্ঠ গল্প- ত্ৰিবেণী

## তথ্য সংগ্ৰহ

## বাহ্যিক সংযোগ

* 
*  
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:কানাড়া চলচ্চিত্ৰ
শ্ৰেণী:১৯৬৮ বৰ্ষৰ চলচ্চিত্ৰ
বাৰ্বাৰা স্লেট

**বাৰ্বাৰা স্লেট** () এগৰাকী আমেৰিকান শিল্পী, কাৰ্টুনকাৰ, গ্ৰাফিক ঔপন্যাসিক, কমিক বুক সৃষ্টিকৰ্তা আৰু লেখিকা। ডিচি আৰু মাৰ্ভেল কমিক্স দুয়োটাৰে বাবে কমিকছ সৃষ্টি, লিখা আৰু অংকন কৰা কেইগৰাকীমান মহিলা শিল্পীৰ ভিতৰত তেওঁ অন্যতম। তেওঁৰ পাঠ্যপুথি ইউ কেন ডু এ গ্ৰাফিক নভেল প্ৰথম প্ৰকাশ কৰিছিল ২০১০ চনত আলফা বুকছ (পেংগুইন/পুটনাম)ৰ দ্বাৰা। ১৯৮৬ চনত বাৰ্বাৰাই কিশোৰ-কিশোৰীসকলৰ বাবে প্ৰাপ্তবয়স্ক থিমৰ ধাৰাবাহিক ডিচি কমিক্সৰ বাবে এঞ্জেল লাভ নিৰ্মাণ কৰে। এটা প্ৰদৰ্শনী পৰ্যালোচনাত নিউয়ৰ্ক টাইমছে তেওঁৰ শিল্পক "আমাৰ সময়ৰ আবেগ, বন্দুকৰ হিংসা আৰু নাৰীৰ আত্মবিশ্বাসৰ আখ্যানৰ সৈতে জোৰ দিয়া" বুলি বৰ্ণনা কৰা হৈছে।
## কেৰিয়াৰ
### আৰম্ভণিৰ কাম
১৯৭৪ চনত স্লেটৰ নাৰীবাদী কাৰ্টুন চৰিত্ৰ “মিছেছ লিজে’’ লাখ লাখ গ্ৰিটিং কাৰ্ডত, কচমোপলিটান আলোচনীৰ নিয়মীয়া কমিক ষ্ট্ৰিপত আৰু ১৯৮২ চনত এনবিচিৰ টুডে শ্ব'ৰ এনিমেটেড খণ্ডৰ ধাৰাবাহিকত তাৰকা হিচাপে দেখা দিয়ে। বহুতো আলোচনী আৰু বাতৰি কাকতে বাৰ্বাৰা স্লেট আৰু মিছেছ লিজৰ বিষয়ে বিস্তৃত প্ৰবন্ধ প্ৰকাশ কৰিছিল। ১৯৮৩ চনত কাৰ্টুনিষ্ট প্ৰফাইলছত সাত পৃষ্ঠাৰ এটা বৈশিষ্ট্যৰ বাবে স্লেটক লিজৰ চৰিত্ৰটোৰ বিষয়ে সাক্ষাৎকাৰ লোৱা হৈছিল।

### কমিক্স
কমিক বুক ৰিচ'ৰ্চে ২০১৩ চনৰ ১৩ মে'ত “এঞ্জেল লাভ’’ৰ বিষয়ে এটা স্তম্ভৰে বাৰ্বাৰা স্লেট উইক আৰম্ভ কৰে। মাৰ্ভেল কমিক্সৰ বাবে তেওঁ ছুইট চিক্সটিন সৃষ্টি, ৰচনা আৰু অংকন কৰে, ৬৫খন বাৰ্বি আৰু বাৰ্বি ফেশ্বন কমিক্স লিখিছিল আৰু ডিজনীৰ ছবি বিউটি এণ্ড দ্য বিষ্ট আৰু পকাহণ্টাছত নিজৰ স্পিন দিছিল। তেখেতে হাৰ্ভি কমিক্সৰ বাবে কমিক নিউ কিডছ অন দ্য ব্লকৰ বাবে আৰু ডিচি কমিক্সৰ বাবে স্কুবি ডুৰ লেআউট লিখিছিল আৰু কৰিছিল। বাৰ্বাৰাই ১৯৯০ আৰু ২০০০ চনৰ ভিতৰত আৰ্চি কমিক্সৰ বাবে এশৰো অধিক বেটী আৰু ভেৰ'নিকাৰ কাহিনী লিখিছিল।
### কমিক ষ্ট্ৰীপচ্
১৯৮০ চন: *মিছ. লিজ* *কচমোপলিটান*, *ৱৰ্কিং উইমেন*, *SELF*, আৰু *নিউ উইমেন*ত চিত্ৰিত কৰিছিল।

১৯৮৯-৯০: *ইউপিজ ফ্ৰম হেল* (মাৰ্ভেল কমিক্স)ৰ উদ্ধৃতি *কচমোপলিটান*ত।
১৯৯৩-৯৪: *মেকিং এণ্ডছ মিট* *ফাৰ্ষ্ট ফৰ উইমেন* আলোচনীত প্ৰকাশ পাইছিল; ১৯৯৫ চনত *ভায়োলেট* *আন্তঃৰাষ্ট্ৰীয়* আলোচনীত প্ৰকাশ পায়
  
১৯৯৮ চনত স্পিনভিলে *ৰিয়াক্ট* আলোচনীত প্ৰকাশ পায়

### স্তম্ভ
২০০৮-২০১০: ইউ কেন ডু এ গ্ৰাফিক নভেল] আৰ্চি ডাইজেষ্টছ, দ্য ইণ্ডিপেণ্ডেণ্ট নিউজপেপাৰ, দ্য কলম্বিয়া নিউজপেপাৰত

২০০৯: দ্য কলম্বিয়া নিউজপেপাৰত "আই গট মেৰিয়েড এণ্ড অদাৰ মিষ্টেকছ"
### গ্ৰাফকচ্ উপন্যাস

২০১২ চনত অন্য প্ৰেছে *বিবাহ আৰু অন্যান্য ভুল* প্ৰকাশ কৰে।জো এগৰাকী সফল বিয়াৰ ফটোগ্ৰাফাৰ যিয়ে মাকৰ পৰামৰ্শ মানি স্বামীক স্নেগ কৰিছিল। ন বছৰৰ অসুখী বিবাহৰ পিছত তাইক আন এগৰাকী মহিলাৰ বাবে ডাম্প কৰা হয় আৰু জীৱনটো আগুৱাই নিয়াৰ অতি প্ৰয়োজন। তাই উপলব্ধি কৰে যে তাইৰ মিষ্টাৰ ৰাইট আচলতে মিষ্টাৰ ৰং আছিল আৰু তাই নিজৰ জীৱনৰ বাহিৰে সকলোৰে নিয়ম অনুসৰি জীৱনটো কটাব ধৰিছিল। গ্ৰাফিক নভেলখনে জোৰ নাৰী অপৰাধবোধৰ সৈতে সংগ্ৰাম আৰু আত্মসচেতনতাৰ সন্ধানৰ বিষয়ে গভীৰভাৱে প্ৰকাশ কৰিছে।
*গেটিং মেৰেড এণ্ড অদাৰ মিষ্টেকছ* ২০১৩ চনৰ ১৭ মে'ত কমিক বুক ৰিচ'ৰ্ছে বাৰ্বাৰা স্লেট উইকৰ চূড়ান্ত খণ্ড হিচাপে প্ৰচাৰ কৰিছিল।

## তথ্য সূত্ৰ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:কাৰ্টুনিষ্ট
শ্ৰেণী:লেখিকা
ছফী লেবেল

**ছফী লেবেল** () এগৰাকী কানাডিয়ান কাৰ্টুনকাৰ, ৰাজহুৱা বক্তা আৰু লেখিকা। তেওঁ ৱেবকমিক *এচাইনড মেল* তৈয়াৰ কৰিছিল, যিয়ে তেওঁৰ তৃতীয় লিংগৰ শিশু হিচাপে পোৱা অভিজ্ঞতাৰ ওপৰত আধাৰিত। তৃতীয় লিংগ অধিকাৰ আন্দোলনৰ তেওঁ এগৰাকী কৰ্মী, আৰু হিজৰা বা তৃতীয় লিংগৰ ইতিহাস আৰু হিজৰা নাৰীবাদৰ বিষয়ত মত প্ৰকাশ কৰে।
## প্ৰাথমিক জীৱন
লেবেলে চেট'গুৱেৰ ওচৰৰ কিউবেকৰ গ্ৰাম্য অঞ্চলত ডাঙৰ-দীঘল হৈছিল। তেওঁ প্ৰাথমিক বিদ্যালয়ৰ শিক্ষয়িত্ৰী হিচাপে কাম কৰিছিল, আৰু কানাডাৰ জেণ্ডাৰ ক্ৰিয়েটিভ কিডছ শিবিৰৰ সমন্বয়ক আছিল।
## কৰ্মজীৱন
ছফী লেবেল লিংগ নীতি আৰু বিশেষাধিকাৰৰ বিষয়সমূহত মত প্ৰকাশ কৰা ৱেবকমিক আৰু জিনৰ শৃংখলা *এচাইনড মেল*ৰ লেখক আৰু চিত্ৰকৰ। ইয়াত ১১ বছৰীয়া ষ্টেফী নামৰ এগৰাকী তৃতীয় লিংগৰ ছোৱালীয়ে নিজৰ লিংগ আৱিষ্কাৰ কৰি সেইটোকে গ্ৰহণ কৰি লোৱা চৰিত্ৰটো দেখুওৱা হৈছে। লেবেলে কয় যে, তৃতীয় লিংগৰ শিশুৰ সৈতে কাম কৰাৰ সময়ত তেওঁ "লক্ষ্য কৰিছিল যে আমি তেওঁলোকক তেওঁলোকৰ নিজৰ শৰীৰৰ বিষয়ে কোৱা সকলো কথাই কিমান নেতিবাচক, গতিকে মই এনে এটা চৰিত্ৰ সৃষ্টি কৰিব বিচাৰিছিলোঁ যিয়ে ট্ৰেন্স ল’ৰা-ছোৱালীয়ে সকলো সময়তে শুনা সেই সকলোবোৰ ভয়ংকৰ কথাৰ প্ৰতি উত্তৰ হ’ব পাৰে।"  তেওঁ কমিকছৰ সৈতে শিক্ষামূলক গাইড তৈয়াৰ কৰিছে, তৃতীয় লিংগৰ যুৱক-যুৱতীসকলৰ বাবে সুৰক্ষিত স্থানৰ প্ৰচাৰ কৰিছে। ৱাশ্বিংটন ব্লেডে ৱেবকমিকটোক "হাস্যকৰ" বুলি অভিহিত কৰিছে আৰু ইয়াৰ দ্বাৰা দেখা গৈছে যে *হিজৰা* হাস্যৰস আপত্তিজনক নহৈ ধেমেলীয়া হ’ব পাৰে।

লেবেলে লিংগ পৰিচয় আৰু প্ৰকাশৰ বিষয়ে কেইবাখনো কিতাপ আৰু জিন লিখিছে, য'ত আছে দ্য জেণ্ডাৰফিক কালাৰিং বুক, এ গাৰ্ল লাইক এনি অদাৰ, চিয়েল এট কেম্প ফেবুলাছ, আৰু জেণ্ডাৰ ইউফ'ৰিয়া।
চিয়েল ছিৰিজৰ দ্বিতীয় খণ্ড চিয়েল ইন অল ডাইৰেকচন (২০২০, ছেকেণ্ড ষ্ট’ৰী প্ৰেছ)ৰ ইংৰাজী অনুবাদ ২০২২ চনৰ বেংক ষ্ট্ৰীট শিশু গ্ৰন্থ সমিতিৰ বছৰৰ শ্ৰেষ্ঠ কিতাপ হিচাপে নিৰ্বাচিত হয়। টিকভা উলফৰ আস্ক মি এবাউট পলিম'ৰী: দ্য বেষ্ট অৱ কিমচি কাডলছ নামৰ কিতাপখনৰ প্ৰস্তাৱনা লিখিছিল। ট্ৰেন্স ষ্টুডেণ্ট এডুকেচনেল ৰিচ'ৰ্ছৰ বাবে তেওঁ ট্ৰেন্স-চেণ্টাৰড যৌন শিক্ষা সামগ্ৰী তৈয়াৰ কৰিছে।

২০১৭ চনৰ মে’ মাহত লেবেলে ট্ৰেন্স আৰু কুইৰ ৱেইৰ্ডছৰ বাবে ডেটিং টিপছ কমিক বুক মুকলি কৰে। হেলিফেক্সৰ কিতাপৰ দোকান ভেনাছ এনভিত নিৰ্ধাৰিত উন্মোচনী অনুষ্ঠান বাতিল কৰা হয়, কাৰণ তেওঁ আৰু ষ্ট’ৰ দুয়োৰে বিৰুদ্ধে ভাবুকি দিয়া হৈছিল। তেওঁক মৃত্যুৰ ভাবুকি দিয়া হৈছিল, তেওঁৰ ঘৰৰ ঠিকনা অনলাইন ফ’ৰামত পোষ্ট কৰা হৈছিল আৰু তেওঁৰ ৱেব চাইট আৰু ছ’চিয়েল মিডিয়া একাউণ্টৰ সৈতে আপোচ কৰা হৈছিল (যাৰ ফলত তেওঁ সেইবোৰ সাময়িকভাৱে বন্ধ কৰিবলগীয়া হৈছিল)। এই হাৰাশাস্তিৰ পিছত লেবেলে লিংগ পৰিচয় আৰু প্ৰকাশভংগী সুৰক্ষিত কৰিবলৈ কানাডাৰ বিল চি-১৬ আৰু চাইবাৰ গুণ্ডাগিৰিৰ বিৰুদ্ধে শক্তিশালী আইন প্ৰণয়নৰ পোষকতা কৰে।

## তথ্য সূত্ৰ

শ্ৰেণী:কানাডাৰ ব্যক্তি
শ্ৰেণী:কাৰ্টুনিষ্ট
য়াছমিন আলী হক

**ইয়াছমিন আলী হক** ()এগৰাকী মানৱ অধিকাৰ কৰ্মী আৰু ভাৰতত ইউনিচেফৰ দেশ প্ৰতিনিধি।

## প্ৰাৰম্ভিক জীৱন
হকে ঢাকা মেডিকেল কলেজৰ পৰা স্নাতক ডিগ্ৰী লাভ কৰি লণ্ডন বিশ্ববিদ্যালয়ৰ পৰা স্বাস্থ্য ব্যৱস্থা ব্যৱস্থাপনাত স্নাতকোত্তৰ ডিগ্ৰী লাভ কৰে।

## কৰ্মজীৱন
১৯৯৬ চনত হকে ইউনিচেফ বাংলাদেশত যোগদান কৰে। ২০০৬ চনত হকে ইউনিচেফ শ্ৰীলংকাত কাম কৰি আছিল।হকে ২০১০ চনৰ পৰা ২০১৩ চনলৈকে শ্ৰীলংকাত ইউনিচেফৰ উপ-প্ৰতিনিধি হিচাপে কাৰ্যনিৰ্বাহ কৰিছিল। ২০০৭ চনৰ পৰা ২০১০ চনলৈকে হকে ঘানাত ইউনিচেফৰ প্ৰতিনিধি হিচাপে কাৰ্যনিৰ্বাহ কৰিছিল। হকে ২০১০ চনৰ পৰা ২০১৩ চনলৈকে দক্ষিণ চুডানত ইউনিচেফৰ প্ৰতিনিধি হিচাপে কাৰ্যনিৰ্বাহ কৰিছিল। ২০১৭ চনৰ জুলাই মাহত হকক ভাৰতত ইউনিচেফৰ প্ৰতিনিধি হিচাপে নিযুক্তি দিয়া হয়। নিউয়ৰ্ক চহৰৰ ইউনিচেফৰ মুখ্য কাৰ্যালয়ত ভিত্তি কৰি জৰুৰীকালীন কাৰ্যসূচীৰ উপ-সঞ্চালিকা হিচাপে কাৰ্যনিৰ্বাহ কৰি আহিছিল। তেওঁ শৰণাৰ্থী আৰু প্ৰব্ৰজনকাৰী আন্দোলন গৱেষণা ইউনিটৰ প্ৰতিষ্ঠাপক সদস্য। হকে কয় যে ভাৰতে ২০১৮ চনত স্বাস্থ্যসেৱাৰ ক্ষেত্ৰত উন্নতি সাধন কৰি আছে। তেওঁ কয় যে ভাৰতত প্ৰাথমিক শৈশৱত ল'ৰাতকৈ ছোৱালীৰ মৃত্যু হয়। ২০২১ চনৰ জুন মাহত হকে যুৱ যোদ্ধা আন্দোলন আৰম্ভ কৰে যাতে যুৱক-যুৱতীসকলক ভাৰতক ক'ভিড-১৯ মহামাৰীৰ পৰা আৰোগ্য লাভ কৰাত অংশগ্ৰহণ কৰিবলৈ উৎসাহিত কৰে। ভাৰতৰ শিক্ষাৰ ওপৰত মহামাৰীৰ ক্ষতিকাৰক প্ৰভাৱৰ বিষয়ে তেওঁ কয়। তেওঁ ভাৰত চৰকাৰক শিশু শ্ৰমিকৰ বিৰুদ্ধে ব্যৱস্থা ল'বলৈ আহ্বান জনায়। তেওঁ জলবায়ু পৰিৱৰ্তনক শিশুৰ সঠিক বিষয় বুলি অভিহিত কৰিছিল।

## তথ্যসূত্ৰ

শ্ৰেণী:বাংলাদেশৰ নাৰী অধিকাৰ কৰ্মী
শ্ৰেণী:বাংলাদেশৰ ব্যক্তি
শ্ৰেণী:মানৱ অধিকাৰ কৰ্মী
বিনা মায়া থিং লামা

**বিনা মায়া থিং লামা** (,নেপালী: बिना माया थिङ लामा; জন্ম ২৬ আগষ্ট ১৯৮০), পেছাগতভাৱে বিনা থিং তামাং নামেৰে পৰিচিত, নেপালৰ কাঠমাণ্ডুৰ এগৰাকী নেপালী শিক্ষাবিদ, লেখিকা আৰু কবি। তেওঁৰ চুটিগল্প আৰু কবিতাৰ বাবে তেওঁ বেছিকৈ পৰিচিত।

## প্ৰাৰম্ভিক জীৱন আৰু শিক্ষা
১৯৮০ চনৰ ২৬ আগষ্টত নেপালৰ মাকৱানপুৰ জিলাৰ হেটৌডা চহৰত জন্মগ্ৰহণ কৰিছিল তামাং। তামাঙে শ্ৰী প্ৰগতি মাধ্যমিক বিদ্যালয়ৰ পৰা মাকৱানপুৰত স্কুলীয়া শিক্ষা সাং কৰিছিল। কাঠমাণ্ডু শিক্ষা কেম্পাছ (ত্ৰিভুৱন বিশ্ববিদ্যালয়ৰ সৈতে জড়িত)ৰ পৰা শিক্ষা শাখাত স্নাতক ডিগ্ৰী লাভ কৰে।

## সাহিত্যিক জীৱন
২০১৩ চনত ছাবদাহৰ ক্ৰিয়েচন ইনকৰ্পৰেশ্যনে তেওঁৰ চুটি গল্প সংকলন *চুকী* প্ৰকাশ কৰে। ২০১৫ চনত বিশ্ব নেপালী সাহিত্য ইনকৰ্পৰেশ্যনে *ৰাটো ঘৰ* নামৰ কবিতা সংকলন প্ৰকাশ কৰে। *ৰাটো ঘৰ*ক ২০১৬ চনৰ সুলভ তামাং ৱাংমায়া পুৰাস্কাৰ বঁটাৰে সন্মানিত কৰা হয়, যিটো সুলভ তামাং প্ৰতিভা প্ৰতিস্থানৰ দ্বাৰা প্ৰদান কৰা হৈছিল। ২০২০ চনৰ ২৬ আগষ্টত তেওঁৰ দ্বিতীয়খন চুটিগল্প সংকলন প্ৰকাশ পায় যাৰ নাম আছিল *য়াম্বুনেৰা*।

তেখেত এগৰাকী অগ্ৰণী কবি যিয়ে তেওঁৰ কবিতাত শ্বাহ আৰু ৰাণা শাসনৰ স্বৈৰাচাৰীত্বৰ সময়ত দমন কৰা প্ৰান্তীয় জনজাতি, মধেচী আৰু অন্যান্য সৰু সৰু গোটৰ কণ্ঠ উত্থাপন কৰে।  বৰ্তমান তেওঁ জয়া ভদ্ৰকালি মৌলিক বিদ্যালয়ত শিক্ষয়িত্ৰী হিচাপে কাম কৰি আছে, লগতে তেওঁ এই বিদ্যালয়খনৰ সহ-প্ৰধান শিক্ষয়িত্ৰী  হিচাপেও দায়িত্ব পালন কৰি আছে।

## প্ৰকাশিত ৰচনা
তামাঙে এখন কবিতা সংকলন আৰু দুখন গল্প সংকলন প্ৰকাশ কৰিছে।
*চুকী – চুটিগল্প সংকলন, ২০১৩ চনত প্ৰকাশিত (২০৬৯ খ্ৰীষ্টাব্দ)
*ৰাটো ঘৰ – কবিতা সংকলন, ২০১৫ চনত প্ৰকাশিত (২০৭২ খ্ৰীষ্টাব্দ)
*Yambunera – চুটিগল্প সংকলন, ২৬ আগষ্ট ২০২০ তাৰিখে প্ৰকাশিত

## সাহিত্যিক বঁটা
তামাঙে লাভ কৰা সাহিত্যিক বঁটাঃ

ৰাষ্ট্ৰীয় কবিতা প্ৰতিযোগিতা
*প্ৰথম পুৰস্কাৰ (শক্তিৰ এফ এম ১০৩.৪ মেঘাহেৰ্জ, হেটৌদাই আয়োজন কৰা) ২০৭০ খ্ৰীষ্টাব্দত (২০১৩ খ্ৰীষ্টাব্দ)

আন্তঃৰাষ্ট্ৰীয় কবিতা প্ৰতিযোগিতা
*তৃতীয় পুৰস্কাৰ (দ্য হোৱাইট জ'ন নেপালৰ দ্বাৰা আয়োজিত), ২০৬৯ বি এছ (২০১২ খ্ৰীষ্টাব্দ)

ৰাষ্ট্ৰীয় ডিচহোম বৰহাখাৰী গল্প প্ৰতিযোগিতা
*প্ৰথম পুৰস্কাৰ (বাৰখাৰী বুকছৰ দ্বাৰা আয়োজিত), ২০৭৬ বি এছ (২০১৯ খ্ৰীষ্টাব্দ)

## তথ্যসূত্ৰ
সুহাশিনী দাস

**সুহাশিনী দাস** (; ১৯১৫ - ৩০ মে ২০০৯) বাংলাদেশৰ এগৰাকী ব্ৰিটিছ বিৰোধী কৰ্মী, সমাজকৰ্মী আৰু ৰাজনীতিবিদ। তেওঁ ভাৰতীয় জাতীয় কংগ্ৰেছৰ সদস্য আৰু বিভাজনৰ পূৰ্বে, বিভাজনৰ সময়ত আৰু পিছত পূব বংগৰ এগৰাকী গুৰুত্বপূৰ্ণ ব্যক্তিত্ব আছিল।

## জীৱনী
১৯১৫ চনত পূব বংগৰ সুনামগঞ্জ জিলাৰ জগন্নাথপুৰ গাঁৱত সুহাশিনী দাসৰ জন্ম হৈছিল। তেওঁৰ পিতৃ-মাতৃ আছিল পৰিমোহন আৰু শোভা ৰায়৷ তেওঁৰ দুজন সৰু ভাই আৰু দুগৰাকী সৰু ভনীয়েক আছিল। ১৮ বছৰ বয়সত কুটি-চান্দ প্ৰেছৰ মালিক কুমুদ চন্দ্ৰ দাস নামৰ এজন ব্যৱসায়ীৰ লগত তেওঁ বিবাহ সম্পন্ন হৈছিল।

তেওঁ নিজৰ ঘৰখন সূতা বনোৱা আৰু চৰখাৰ কেন্দ্ৰলৈ ৰূপান্তৰিত কৰিলে। ইয়াৰ বাবে ধন আগবঢ়াবলৈ তেওঁ স্বামীৰ মৃত্যুৰ পিছত উত্তৰাধিকাৰী সূত্ৰে পোৱা ধন ব্যৱহাৰ কৰিছিল। চৰখা ভাৰতৰ স্বাধীনতাৰ প্ৰতীক হৈ পৰে আৰু ১৯৪০ চনৰ ২০ জানুৱাৰীত দাসে ঘোষণা কৰে যে তেওঁ গোটেই জীৱন কেৱল খদ্দৰৰ কাপোৰহে পিন্ধিব।

দাস গান্ধীৰ সমৰ্থক আছিল। ১৯৪২ চনত গান্ধীৰ নেতৃত্বত চলি থকা ভাৰত ত্যাগ আন্দোলনত সুহাশিনী দাসে যোগদান কৰে৷ দাসক আন সদস্যৰ সৈতে কাৰাগাৰত ভৰাই থোৱা হৈছিল। ১৯৪৩ চনত সুহাশিনী দাসক জেলৰ পৰা মুকলি কৰি দিয়া হয়। তেওঁ অসহযোগ আন্দোলনৰ সমৰ্থক আছিল। পিছলৈ তেওঁ ভাৰতীয় জাতীয় কংগ্ৰেছত যোগদান কৰে। 

১৯৪৭ চনত বিভাজনৰ সময়ত দাসে চিলেট অঞ্চলত বহুল ভ্ৰমণ কৰিছিল৷ হিন্দু লোকসকলক ঘৰতে থাকিবলৈ উৎসাহিত কৰিছিল আৰু তেওঁলোকৰ ভয়ক শান্ত কৰিবলৈ চেষ্টা কৰিছিল। ১৯৪৬ চনৰ পৰা ১৯৪৭ চনলৈকে দাসে তাত সংঘটিত সংঘৰ্ষৰ পিছত লীলা ৰয়ে স্থাপন কৰা সোতৰটা শিবিৰৰ ভিতৰত এটা নোয়াখালিৰ এটা সাহায্য শিবিৰত কাম কৰিছিল। তাত কাম কৰি থাকোঁতে তেওঁ ছমপক্সত আক্ৰান্ত হয় আৰু সুস্থ হৈ উঠাৰ সময়ত গান্ধীয়ে তেওঁক লগ কৰে।

বিভাজনৰ পিছত দাসে ৰংৰীকুল আশ্ৰম প্ৰতিষ্ঠা কৰাত সহায় কৰিছিল আৰু শেষত তেওঁ নেত্ৰী হৈছিল।

১৯৭১ চনত স্বাধীনতাৰ সময়ত দাসৰ নেতৃত্বই আশ্ৰমখনক সুৰক্ষা দিছিল। স্বাধীনতাৰ পিছত দাসে ৰাজনীতি এৰি সামাজিক আৰু ধৰ্মীয় কামত মনোনিৱেশ কৰে। কিন্তু ১৯৭৩ চনত তেওঁ দিল্লীত ব্ৰিটিছ বিৰোধী স্বাধীনতা সংগ্ৰামীসকলৰ এখন সন্মিলনত অংশগ্ৰহণ কৰিছিল, য'ত তেওঁ সংগ্ৰামত পূব বংগৰ লোকসকলৰ ভূমিকাক আলোকপাত কৰিছিল।

১৯৮৬ চনত নেপালত অনুষ্ঠিত হোৱা বিশ্ব হিন্দু কংগ্ৰেছত দাসে অংশগ্ৰহণ কৰে। ধৰ্মীয় সহনশীলতা আৰু বুজাবুজি তেওঁৰ বাবে অতি গুৰুত্বপূৰ্ণ আছিল আৰু ১৯৯০ চনত মছজিদ আৰু মন্দিৰত আক্ৰমণৰ পিছত হিন্দু আৰু মুছলমানৰ মাজত বিশ্বাস পুনৰ ঘূৰাই অনাৰ বাবে দাসে কাম কৰিছিল।

### বঁটা
১৯৯৭ চনত বাংলাদেশে ‘সমাজ সেৱা’ৰ বাবে দাসক সৰ্বোচ্চ বঁটা প্ৰদান কৰে।

### মৃত্যু
২০০৯ চনৰ ৩০ মে'ত চিলেটত সুহাশিনী দাসৰ মৃত্যু হয়। ২৫ মে'ত গা ধুই থকাৰ সময়তে তেওঁ পৰি গৈছিল আৰু চিকিৎসালয়ত ভৰ্তি হৈছিল। তেওঁৰ মৃত্যুৰ খবৰ পাই চিকিৎসালয়ৰ বাহিৰত মানুহৰ ভিৰ হৈছিল।
## তথ্যসূত্ৰ

শ্ৰেণী:বাংলাদেশৰ ব্যক্তি
শ্ৰেণী:সমাজকৰ্মী
শ্ৰেণী:বাংলাদেশৰ নাৰী অধিকাৰ কৰ্মী
শ্ৰেণী:ভাৰতৰ স্বাধীনতা সংগ্ৰামী
শ্ৰেণী:মৃত ব্যক্তি
হৰী-ভৰী

**হৰী-ভৰী**  (ইং অনু.** Fertility **; ) ২০০০ চনৰ শ্যাম বেনেগাল পৰিচালিত এখন হিন্দী ছবি; য'ত শাৱানা আজমী, ৰজিত কাপুৰ, ৰাজেশ্বৰী সচদেৱ, সুৰেখা ছিক্ৰী আৰু নন্দিতা দাস অভিনয় কৰিছে।

বিভিন্ন প্ৰজন্মৰ পাঁচগৰাকী মহিলাৰ কাহিনীক কেন্দ্ৰ কৰি আৱৰ্তিত ছবিখনত প্ৰত্যেকেই মুক্তি আৰু নিজৰ নিজৰ জীৱন চলাই যোৱাৰ অধিকাৰ বিচাৰিছে। ছবিখনৰ মূল বিষয়বস্তু হৈছে মহিলাৰ ‘প্ৰজনন অধিকাৰ’ সৱলীকৰণ।

২০০০ চনত এই ছবিখনে পৰিয়াল কল্যাণ বিষয়ক শ্ৰেষ্ঠ ছবিৰ ৪৭তম ৰাষ্ট্ৰীয় চলচ্চিত্ৰ বঁটা লাভ কৰে।

## প্লট
চিনেমাখনত এগৰাকী আদবয়সীয়া মুছলমান মহিলা গজালাৰ (শাৱানা আজমী) কাহিনী বৰ্ণনা কৰা হৈছে, যাক পুত্ৰ সন্তান জন্ম দিব নোৱাৰাৰ বাবে স্বামীয়ে দুৰ্ব্যৱহাৰ কৰি পিতৃ-মাতৃৰ ঘৰলৈ ঘূৰাই পঠায়। গজলাৰ এজনী কন্যা ছালমা (ৰাজেশ্বৰী সচদেৱ) আছেই। মাকৰ ঘৰত থকা গজালা আৰু ঘৰৰ বাকীসকল অৰ্থাৎ মাক আৰু ভনীয়েকহঁতে সন্মুখীন হোৱা সমস্যাক লৈয়ে ছবিখনৰ কাহিনীভাগ আৱৰ্তিত হৈছে। প্ৰজনন ক্ষমতাৰ নামত বা বেলেগ অৰ্থত, বিশেষকৈ ভাৰতৰ গ্ৰাম্য অঞ্চলত পুৰুষ সন্তান জন্ম দিয়াৰ হেঁপাহৰ নামত মহিলাসকলে সন্মুখীন হোৱা সমস্যাৰ সুন্দৰ বৰ্ণনা ছবিখনে আগবঢ়াইছে।

শ্যাম বেনেগালৰ এই ছবিখনত গ্ৰাম্য ভাৰতৰ মহিলাসকলৰ দুৰ্দশাৰ প্ৰতিফলন ঘটিছে। বিড়ম্বনাৰ কথা এইটোৱে যে চিনেমাখনৰ আৰম্ভণিতে এটা দৃশ্য দেখা যায় য’ত ম’হ এজনীক গৰ্ভধাৰণ কৰিবলৈ অনা মতা ম’হ এটাক দেখুওৱা হৈছে। পাঁচগৰাকী ভিন্ন নাৰী, প্ৰত্যেকৰে একোটা বেলেগ বেলেগ কাহিনী আছে, যিয়ে এগৰাকী নাৰীৰ জীৱনৰ কঠোৰ বাস্তৱতাক চিত্ৰিত কৰিছে।

## তথ্য সংগ্ৰহ

## বাহ্যিক সংযোগ
* 
* Shyam Benegal interview on ''Hari-Bhari'' at Rediff.com.
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:২০০০ বৰ্ষৰ চলচ্চিত্ৰ
শ্ৰেণী:পৰিয়াল কল্যাণৰ বিষয়ক শ্ৰেষ্ঠ ছবিৰ ৰাষ্ট্ৰীয় চলচ্চিত্ৰ বঁটা বিজয়ী
হামিদা হোছেইন

**হামিদা হোছেইন** (জন্ম ১৯৩৬) এগৰাকী বাংলাদেশী মানৱ অধিকাৰ কৰ্মী আৰু শিক্ষাবিদ। বাংলাদেশ, ইছলাম আৰু বিশ্বজুৰি মানৱ অধিকাৰ আৰু নাৰী বিষয়ৰ সৈতে জড়িত বহুতো কিতাপ আৰু প্ৰবন্ধ তেওঁ লিখিছে।  আইনী সাহায্য আৰু মানৱ অধিকাৰ সংগঠন *আইন অ’ ছালিছ কেন্দ্ৰ*ৰ প্ৰতিষ্ঠাপক সদস্য।

১৯৬৯ চনত তেতিয়াৰ পূব পাকিস্তানত অৰ্থনীতিবিদ ৰেহমান সোভানৰ সৈতে ইংৰাজী ভাষাৰ মাহেকীয়া সাম্প্ৰতিক পৰিক্ৰমা আলোচনী *ফ’ৰাম* প্ৰতিষ্ঠা কৰে। পশ্চিম পাকিস্তানী প্ৰতিষ্ঠানৰ বিৰুদ্ধে স্পষ্ট সমালোচনা, আৰু পাকিস্তানী সংঘত গণতন্ত্ৰ আৰু অৰ্থনৈতিক সংস্কাৰৰ পোষকতা কৰাৰ বাবে আলোচনীখন বিখ্যাত হৈ পৰিছিল। হোছেইন চেণ্টাৰ ফৰ চেকুলাৰ স্পেচৰ পৰিচালনা সমিতিৰ সদস্য, যিটো আন্তঃৰাষ্ট্ৰীয় মানৱ অধিকাৰ সংস্থা যি ধৰ্মীয় উগ্ৰবাদৰ বিৰুদ্ধে আন্তৰ্জাতিক প্ৰতিৰক্ষাৰ বাবে থিয় দিছে।
## প্ৰাৰম্ভিক জীৱন আৰু শিক্ষা
১৯৩৬ চনৰ ২৮ ডিচেম্বৰত সিন্ধৰ হায়দৰাবাদত (বৰ্তমানৰ পাকিস্তান) আখণ্ডৰ এটা চুন্নী মুছলমান পৰিয়ালত হামিদাৰ জন্ম হয়। তেওঁৰ পিতৃ আব্দুল্লা শ্বাফী মহম্মদ আখণ্ড ব্ৰিটিছ ৰাজৰ বিভিন্ন চহৰত নিযুক্তিপ্ৰাপ্ত ন্যায়াধীশ আছিল। মাক তুৰস্কত ডাঙৰ-দীঘল হৈছিল আৰু ষোল্ল বছৰ বয়সত বংগলৈ উভতি আহিছিল আৰু তাতেই তেওঁৰ বিয়া হৈছিল। তিনিগৰাকী ছোৱালী আৰু তিনিজন ল'ৰাৰ ভিতৰত হামিদা আছিল সবাতোকৈ সৰু।

শিশুকেইটাই কৰাচীত মাকৰ সৈতে বাস কৰিছিল। তেওঁ কৰাচীৰ এখন কনভেণ্ট স্কুলত পঢ়িছিল। আমেৰিকাৰ ৱেলেছলি কলেজৰ পৰা স্নাতক ডিগ্ৰী লাভ কৰি অক্সফৰ্ড বিশ্ববিদ্যালয়ৰ পৰা তেওঁ পৰৱৰ্তী সময়ত পি এইচ ডি ডিগ্ৰী লাভ কৰে।

## ব্যক্তিগত জীৱন
১৯৬৪ চনত তেওঁ কমল হোছেইনৰ সৈতে বিবাহ হয়। ১৯৯২ চনত বাংলাদেশত গানো ফ'ৰাম ৰাজনৈতিক দল প্ৰতিষ্ঠা কৰাৰ পিছৰে পৰা কমল সভাপতি আছিল। তেওঁলোকৰ দুগৰাকী কন্যা আছে৷ কন্যা ডিনা হোছেইন এগৰাকী চলচ্চিত্ৰ নিৰ্মাতা আৰু চাৰা হোছেইন, এগৰাকী অধিবক্তা আৰু লেখিকা৷ চাৰা *অনাৰ': ক্ৰাইমছ, পেৰাডাইমছ এণ্ড ভিলেন্স এগেইনষ্ট ৱমেন*ৰ সহ-সম্পাদক।

## তথ্যসূত্ৰ

শ্ৰেণী:বাংলাদেশৰ নাৰী অধিকাৰ কৰ্মী
শ্ৰেণী:বাংলাদেশৰ ব্যক্তি
শ্ৰেণী:মানৱ অধিকাৰ কৰ্মী
এণ্ড্ৰমেডা (শ্ৰুতিকথা)

**এণ্ড্ৰমেডা** (/ænˈdrɒmɪdə/; প্ৰাচীন গ্ৰীক: Ἀνδρομέδα, ইংৰাজী: Andromeda) গ্ৰীক শ্ৰুতিকথা অনুসৰি ইথিওপিয়াৰ ৰাজকুমাৰী৷ তেওঁ ইথিওপিয়াৰ ৰজা চেফিয়াছ আৰু ৰাণী কেচিঅ’পিয়াৰ কন্যা।

## ব্যুৎপত্তি
এণ্ড্ৰমেডা নামটো গ্ৰীক শব্দ Ἀνδρομέδα ৰ পৰা আহৰণ কৰা হৈছে৷ শব্দটোৰ অৰ্থ হয়তো ‘স্বামীৰ প্ৰতি সচেতন’ হ’ব পাৰে৷ গ্ৰীক বিশেষ্য পদ ἀνήρ, ἀνδρός, anḗr, andrós ‘মানুহ’ আৰু ক্ৰিয়াপদ  μέδεσθαι 'মন সচেতন হোৱা', μέδω, 'ৰক্ষা কৰা, শাসন কৰা'ৰ পৰা, বা μήδομαι 'বিচৰা-কল্পনা কৰা, ৰচনা কৰা, সিদ্ধান্ত লোৱা' শব্দৰ সংযোগত এই শব্দটো সৃষ্টি কৰা হৈছে। এই ক্ৰিয়াবোৰ যাদুকৰী মেডিয়া নামৰ সম্ভাৱ্য উৎপত্তি μήδεια 'পৰিকল্পনা, ধূৰ্ততা' শব্দৰ সৈতে জড়িত৷

## কিংবদন্তী
এণ্ড্ৰমেডাৰ মাতৃ কেচিঅ’পিয়া এগৰাকী অহংকাৰী আৰু আত্ম-গৌৰৱী তিৰোতা আছিল আৰু সেয়াই তেওঁৰ পতনৰ সূচনা কৰিছিল৷ কাহিনী অনুসৰি কেচিঅ’পিয়াই তেওঁ বা তেওঁৰ কন্যা এণ্ড্ৰমেডা, সাগৰ দেৱতা নেৰিয়াছৰ অপেশ্বৰী-কন্যা সকলো নেৰেইডছতকৈও অধিক ধুনীয়া বুলি গৌৰৱ কৰিছিল। ইয়াৰ ফলত ইথিওপিয়া ৰাজ্য সাগৰৰ শাসক দেৱতা প'জাইডনৰ আক্ৰোশৰ বলি হ’বলগীয়া হয়।

প'জাইডনে সমগ্ৰ ৰাজ্যখনক বানপানীত বুৰাই পেলোৱাৰ সিদ্ধান্ত লৈছিল নে সাগৰীয় দানৱ চেটাছক দেশখন ধ্বংস কৰিবলৈ নিৰ্দেশ দিছিল সেই সম্পৰ্কে ভিন্ন সংস্কৰণ পোৱা যায়। যিকোনো ক্ষেত্ৰতে নিজৰ ৰাজ্য ৰক্ষা কৰাৰ প্ৰচেষ্টাত চেফিয়াছ আৰু কেচিঅ’পিয়াই এজন জ্ঞানী পুৰোহিতৰ পৰামৰ্শ লয়৷ পুৰোহিতে তেওঁলোকক তেওঁলোকৰ কন্যাক বলি দি সাগৰ দেৱতাক সন্তুষ্ট কৰিলেহে দেশ ৰক্ষা কৰিব পৰা যাব বুলি কয়৷

সেই অনুসৰি এণ্ড্ৰমেডাক সাগৰৰ পাৰত থকা শিল এটাত শিকলিৰে বান্ধি সাগৰীয় দানৱটোৰ হাতত গতাই দিয়া হৈছিল। পাৰ্চিয়াছ আহি চেটাছক হত্যা কৰি এণ্ড্ৰমেডাক ৰক্ষা কৰে আৰু তেওঁক বিয়া কৰায়।

## তথ্য সংগ্ৰহ

শ্ৰেণী:গ্ৰীক কিংবদন্তি
ড'ৰিছ স্লেটাৰ

**ড’ৰিছ স্লেটাৰ টাইটাছ** () এগৰাকী কানাডাৰ কাৰ্টুনকাৰ, চিত্ৰশিল্পী আৰু শিল্প শিক্ষয়িত্ৰী আছিল। তেওঁ কানাডাৰ কমিক বুক উদ্যোগৰ প্ৰথম মহিলা কাৰ্টুনকাৰ।

## জীৱন আৰু কেৰিয়াৰ
১৯১৭ চনৰ ৬ মাৰ্চত অণ্টাৰিঅ'ৰ চাথামৰ ওচৰৰ এখন ফাৰ্মত ড'ৰিছ স্লেটাৰৰ জন্ম হৈছিল। ১৯২৯ চনত তেওঁৰ পৰিয়াল টৰণ্টোলৈ গুচি যায় আৰু তাৰ পৰাই তেওঁ অকউড কলেজিয়েট হাইস্কুল আৰু অণ্টাৰিঅ' কলেজ অৱ আৰ্টত অধ্যয়ন কৰে আৰু ১৯৩৯ চনত পিছৰ কলেজৰ পৰা স্নাতক ডিগ্ৰী লাভ কৰে।

ডাঙৰ ভনীয়েকৰ বিবাহৰ জৰিয়তে স্লেটাৰ এংলো-আমেৰিকান পাব্লিকেচন কোম্পানী টেড মেককলৰ ভনীয়েক হৈ পৰে। ১৯৪১ চনত স্লেটাৰ আৰু মেককেলে - শ্বেয়াৰড ছদ্মনাম মেকডাফ ব্যৱহাৰ কৰি - গ্ৰেণ্ড শ্লেম কমিক্সৰ বাবে "পেট দ্য এয়াৰ কেডেট" নামৰ এটা চৰিত্ৰত সহযোগিতা কৰে, যি এগৰাকী মহিলা পাইলটে নাজীৰ সৈতে যুঁজিছিল। পিছৰ বছৰত তেওঁ ৩ এচেছ কমিক্সৰ বাবে নিজৰ ফিচাৰ "মাৰ্টিন ব্লেক, এনিমেল কিং" লিখিছিল আৰু অংকন কৰিছিল। ১৯৪৪ চনত তেওঁ পেট্ৰিচিয়া জৌড্ৰিৰ চিএফআৰবি ৰেডিঅ' শ্ব' পেনিজ ডায়েৰীৰ কমিক বুক সংস্কৰণ তৈয়াৰ কৰে, যিটোৱে এগৰাকী কিশোৰী ছোৱালীৰ কু-সংস্কাৰপূৰ্ণ দুৰ্ভাগ্যৰ বিষয়ে, বেল ফিচাৰ্ছৰ এক্টিভ কমিক্সৰ বাবে। ইয়াৰ উপৰিও বাইং হুইটেকাৰৰ দুখন বেবী বি’ৰ শিশু কিতাপৰ চিত্ৰ অংকন কৰিছিল। কানাডাৰ কমিক বুক উদ্যোগত স্লেটাৰৰ কাম দ্বিতীয় বিশ্বযুদ্ধৰ পিছৰ অৱনতিৰ লগে লগে শেষ হয়।

১৯৪৪ চনত স্লেটাৰে কানাডাৰ গায়ক আৰু অভিনেতা ৰাছ টাইটাছৰ সৈতে বিবাহপাশত আবদ্ধ হয় আৰু পিছলৈ লেৰী ক্ৰছ নামেৰে কাম কৰে। তেওঁলোকৰ দুটা সন্তান আছিল, এজন পুত্ৰ আৰু এগৰাকী কন্যা। তেওঁলোকৰ বিবাহৰ অন্ত পৰে আৰু ১৯৫০ চনত তেওঁ নিজৰ কেৰিয়াৰ লণ্ডনলৈ স্থানান্তৰিত হয়।

১৯৫২ চনত তেওঁ আৰু তেওঁৰ সন্তানসকলে অণ্টাৰিঅ’ৰ ব্ৰেণ্টফোৰ্ডলৈ গুচি যায় আৰু তাৰ পৰাই তেওঁ ব্ৰেণ্টফোৰ্ড কলেজিয়েট ইনষ্টিটিউট এণ্ড ভকেচনেল স্কুলৰ কলা শিক্ষয়িত্ৰী হয়। ১৯৬০ চনত হাইস্কুল অৱ কমাৰ্চত অধ্যাপনা কৰিবলৈ অট’ৱালৈ গুচি যায়। এই বছৰবোৰত তেওঁ প্ৰায়ে কিউবিজমৰ পৰা অনুপ্ৰাণিত হৈ বিমূৰ্ত ৰচনা অংকন কৰিছিল আৰু তেওঁৰ কামত অস্বাভাৱিক সামগ্ৰী যেনে চৰাইৰ বীজ আৰু নিজৰ গা ধোৱা পানীৰ সৈতে পৰীক্ষা-নিৰীক্ষা কৰিবলৈ আৰম্ভ কৰিছিল।

## মৃত্যু আৰু উত্তৰাধিকাৰ
১৯৬৪ চনৰ ২৬ জুনত অণ্টাৰিঅ'ৰ ষ্টিটছভিলৰ ওচৰত শিলাবৃষ্টিৰ ধুমুহাত গাড়ী চলাই থকা অৱস্থাত মুখামুখি সংঘৰ্ষত ড'ৰিছ স্লেটাৰৰ মৃত্যু হয়।  

২০১৫ চনত স্লেটাৰক জো শ্বুষ্টাৰ এৱাৰ্ডছ কানাডিয়ান কমিক বুক *হল অৱ ফেম*ত অন্তৰ্ভুক্ত কৰা হয়।

## তথ্য সূত্ৰ

শ্ৰেণী:কানাডাৰ ব্যক্তি
শ্ৰেণী:কাৰ্টুনিষ্ট
আন্না ফিস্কে

**আন্না কেৰিন হেলেনা ফিস্কে** চমুকৈ আন্না ফিস্কে (); ছুইডেনত জন্মগ্ৰহণ কৰা এগৰাকী চিত্ৰকৰ আৰু লেখিকা আৰু তেওঁ নৰৱেত বসতি স্থাপন কৰে। তেওঁৰ জন্ম হৈছিল ৫ ছেপ্টেম্বৰ ১৯৬৪ চনত। 

ফিস্কেৰ জন্ম হৈছিল এংগেলহ'মত, আৰু তেওঁৰ বিবাহ হৈছিল চিত্ৰশিল্পী লাৰ্ছ ফিস্কেৰ সৈতে। ষ্টকহোমৰ কনষ্টফেকত শিক্ষা গ্ৰহণ কৰা আন্নাই ১৯৯৪ চনৰ পৰা নৰৱেত বাস কৰি আহিছে। তেওঁৰ কমিক্স এলবামসমূহৰ ভিতৰত ১৯৯৯ চনৰ ফৰভাণ্ডলিংগেন, ২০০২ চনৰ স্নাকে মেড ডাইৰ, আৰু ২০০৪ চনৰ ডান্সে পা টেপেট উল্লেখযোগ্য। ২০০৫ চনৰ পৰা ২০০৯ চনলৈকে তেওঁ কমিকছ আলোচনী ৰেবেল প্ৰকাশ কৰে। তেওঁৰ গ্ৰন্থ *হেল্লো জৰ্ডা* ২০০৭ চনত নৰৱেৰ সমালোচক বঁটাৰ বাবে মনোনীত হয়। ২০১০ চনত তেওঁৰ ছবিৰ কিতাপ স্মা অগ ষ্টোৰ টিং দু কান লাগে চেল্ভ(Små og store ting du kan lage selv)য়ে দুটা পুৰস্কাৰ লাভ কৰে আৰু ২০১৪ চনত Bokkunstprisen ৰ সন্মান লাভ কৰে।

#### গ্ৰন্থতালিকা
আন্না ফিস্কে কেইবাখনো গ্ৰন্থ প্ৰকাশ কৰিছে, য'ত আছে:

হাউ ডু ইউ মেক এ বেবী; গেকো প্ৰেছ, ২০২০ত প্ৰকাশিত
## তথ্য সূত্ৰ

শ্ৰেণী:নৰৱে'ৰ ব্যক্তি
শ্ৰেণী:কাৰ্টুনিষ্ট
ৰাকেল গমেইৰো

**ৰাকেল ৰক গমেইৰো অট্টোলিনি** (১৮৮৯–১৯৭০) আছিল এগৰাকী বিশিষ্ট পৰ্তুগীজ চিত্ৰকৰ আৰু ওৱাটাৰ কালাৰ পেইণ্টাৰ। ১৯০৯ চনৰ পৰা লিছবনৰ ছ’চিয়েড নেচনেল ডি বেলাছ-আৰ্টেছত তেওঁৰ চিত্ৰসমূহ প্ৰদৰ্শন কৰি ১৯২৯ চনত এছ এন বি এৰ ওৱাটাৰ কালাৰৰ পদক লাভ কৰে। গেমেইৰোই ডায়েৰিয়া ডি নোটিচিয়াছ আৰু অ' চেকুলোকে ধৰি বহুতো কিতাপ, বাতৰি কাকত আৰু আলোচনী আদিত চিত্ৰ অংকন কৰিছিল।

## জীৱনী
১৮৮৯ চনৰ ১৫ আগষ্টত লিছবনত জন্মগ্ৰহণ কৰা ৰাকেল ৰাকেল গমেইৰো আছিল চিত্ৰশিল্পী আলফ্ৰেডো ৰকে গামেইৰো (১৮৬৪–১৯৩৫) আৰু মাৰিয়া দা আছুনচাও ডি কাৰ্ভালো ফৰ্টেৰ জ্যেষ্ঠ সন্তান। লিছবনৰ আমাডোৰা জিলাত তেওঁৰ ভাতৃ মেনুৱেল আৰু ভগ্নী হেলেনা আৰু মাৰিয়া এমিলিয়াৰ সৈতে ডাঙৰ-দীঘল হৈছিল। সাত বছৰ বয়সৰ পৰাই তেওঁ ১৫ বছৰ বয়সত আনা ডি কাষ্ট্ৰো অছ'ৰিঅ'ৰ শিশু সংকলন পাৰাত ক্ৰিয়ানছাছৰ চৰিত্ৰত চিত্ৰ অৰিহণা যোগাইছিল। ১৯১১ চনত তেওঁ অট'লিনিৰ চতুৰ্থ কাউণ্ট জৰ্জ গোমেছ অট'লিনি (১৮৮৯–১৯৫৫)ক বিয়া কৰায়, যাৰ সৈতে তেওঁৰ তিনিগৰাকী কন্যা সন্তান জন্ম হয়, য'ত চিত্ৰশিল্পী গুইডা অট'লিনি আৰু এজন পুত্ৰ আছিল। তেওঁলোকে প্ৰথমে আমাডোৰাৰ পৰিয়ালৰ ঘৰত বাস কৰিছিল যদিও পিছলৈ লিছবনৰ বেনফিকা জিলালৈ গুচি যায়।

১৯০৯ চনৰ পৰা ১৯৩৭ চনলৈকে গেমেৰ'ই এছ এন বি এত প্ৰদৰ্শনী কৰিছিল, মাছমৰীয়া আৰু কৃষকৰ লগতে গাঁৱলীয়া অভ্যন্তৰীণ অংশৰ চিত্ৰ অংকন কৰি ৰঙীন কৰ্ম অংকন কৰিছিল। দীৰ্ঘদিন ধৰি পৰিয়ালৰ যত্ন লোৱাৰ পিছত ১৯২০ চনত গেমেৰ'ৱে পেছাদাৰী কামলৈ ঘূৰি আহে, মূলতঃ আগষ্টিনহ' ডি কেম্পছ, এণ্টনিঅ' চাৰ্জিঅ', এমিলিয়া ডি ছৌছা কোষ্টা, ফ্ৰান্সিস্কো জোচে দা ৰোচা মাৰ্টিনছ, মেনুৱেল ৰড্ৰিগেছ লাপা আৰু চাৰা বেইৰাও আদি লেখকৰ শিশু সাহিত্যৰ চিত্ৰ অংকন কৰে। লিভ্ৰ' ডি লেইটুৰা পেৰা এ ১.এ ক্লাছ (১৯৩২)ৰ দৰে স্কুলৰ কিতাপৰ চিত্ৰও তেওঁ কৰিছিল। তেওঁ কেইবাখনো কাকত আৰু আলোচনীৰ বাবেও চিত্ৰকল্প নিৰ্মাণ কৰিছিল, য'ত আছিল এবিচিজিনহো, জোয়ানিনহা, ইলুষ্ট্ৰাচাও পৰ্তুগেজা, জৰ্নাল ডছ পেকেনিনোছ, মোডাছ ই বৰ্ডাডোছ, অ' মস্কিটো আৰু পৰ্তুগাল ফেমিনিনো।

পিতৃৰ সৈতে মিলি গমেইৰোই স্থানীয় ব্যক্তিত্বৰ কেৰিকেঁচাৰো নিৰ্মাণ কৰিছিল, যিয়ে এটা হাস্যৰসময়ী সংগ্ৰহত অৰিহণা যোগাইছিল।

১৯৭০ চনৰ ৩ অক্টোবৰত লিছবনত ৰাকেল গমেইৰোৰ মৃত্যু হয়।
## তথ্য সূত্ৰ

শ্ৰেণী:চিত্ৰশিল্পী
শ্ৰেণী:পৰ্তুগালৰ ব্যক্তি
এক্টিয়া (শ্ৰুতিকথা)

**এক্টিয়া** (/ækˈtiːə/; প্ৰাচীন গ্ৰীক: Ἀκταία, ইংৰাজী: Actaeä বা Aktaia, আক্ষৰিক অৰ্থ: 'উপকূলৰ বাসিন্দা'; প্ৰাচীন গ্ৰীক: ἀκτή, ইংৰাজী: akté, আক্ষৰিক অৰ্থ: 'সাগৰৰ পাৰ') গ্ৰীক শ্ৰুতিকথা অনুসৰি তলত উল্লেখ কৰা চৰিত্ৰ সমূহক বুজায়:

**এক্টিয়া**: শিলাময় তীৰৰ নেৰেইড। গ্ৰীক শ্ৰুতিকথাৰ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা। হোমাৰৰ ইলিয়াডত বৰ্ণনা কৰা অনুসৰি একিলিছে মৃত পেট্ৰ'ক্লাছৰ বাবে কৰা দুখৰ সমভাগি হোৱা মাতৃ থেটিছক সংগ দিবলৈ সাগৰৰ গভীৰতাৰ পৰা ওলাই আহি ট্ৰয়ৰ উপকূলত সমবেত হোৱা ৩৩ গৰাকী নেৰেইডছৰ ভিতৰত এক্টিয়াও আছিল।

**এক্টিয়া**: লিবিয়াৰ এগৰাকী ৰাজকুমাৰী৷ তেওঁ আছিল ৰজা ডানাউছ আৰু পিয়েৰিয়াৰ কন্যা ডানাইডসকলৰ (Danaïdes) অন্যতম। পিতৃৰ আদেশত ইজিপ্তাছৰ পুত্ৰ পেৰিফাছক বিয়া কৰাই তেওঁলোকৰ বিয়াৰ নিশা হত্যা কৰে।

## অন্যান্য ব্যৱহাৰ
**এক্টিয়া**: এথেন্সৰ এখন ঐতিহাসিক অঞ্চল আটিকাৰ পূৰ্বৰ নাম, যাৰ প্ৰথম ৰজা আছিল এক্টিয়াছ। এথেন্সৰ ৰজা ক্ৰেনাউছৰ কন্যা আথিছৰ সন্মানত পিছলৈ এই ঠাইৰ নাম নাম সলনি কৰা হয়।

## তথ্য সংগ্ৰহ

শ্ৰেণী:গ্ৰীক কিংবদন্তি
এগেভ (শ্ৰুতিকথা)

**এগেভ** (/əˈɡeɪviː/; প্ৰাচীন গ্ৰীক: Ἀγαύη, ইংৰাজী: Agave, আক্ষৰিক অৰ্থ: 'যশস্বী, সম্ভ্ৰান্ত' বা 'উচ্চ বৰ্ণত জন্ম') গ্ৰীক শ্ৰুতিকথা অনুসৰি তলত উল্লেখ কৰা চৰিত্ৰ সমূহক বুজায়:

**এগেভ**: গ্ৰীক শ্ৰুতিকথাৰ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা। হোমাৰৰ ইলিয়াডত বৰ্ণনা কৰা অনুসৰি একিলিছে মৃত পেট্ৰ'ক্লাছৰ বাবে কৰা দুখৰ সমভাগি হোৱা মাতৃ থেটিছক সংগ দিবলৈ সাগৰৰ গভীৰতাৰ পৰা ওলাই আহি ট্ৰয়ৰ উপকূলত সমবেত হোৱা ৩৩ গৰাকী নেৰেইডছৰ ভিতৰত এগেভো আছিল।

**এগেভ**: লিবিয়া আৰু ইউৰোপাৰ ৰজা ডানাউছৰ কন্যা ডানাইডসকলৰ অন্যতম৷ তেওঁ এগৰাকী ৰাণী আছিল তেওঁ এজিপ্টাছ আৰু আৰ্জিফিয়াৰ পুত্ৰ লাইকাছক বিয়া কৰায়।

**এগেভ**: কেডমাছৰ কন্যা আৰু পেন্থিউছৰ মাতৃ।

**এগেভ**: এগৰাকী আমাজন।

## তথ্য সংগ্ৰহ

শ্ৰেণী:গ্ৰীক কিংবদন্তি
বিনা বাছনেট

**বিনা বাছনেট** ; ছিকিমৰ এগৰাকী ভাৰতীয় ৰাজনীতিবিদ আৰু হামৰো ছিকিম পাৰ্টি (এইচ এছ পি)ৰ সভানেত্ৰী।

## ৰাজনৈতিক জীৱন
বিনা বাছনেটে ২০০৩ চনত গেংটক দেওৰালি গাৰ্লছ এছ এছ এছৰ পৰা স্কুলীয়া শিক্ষা সম্পূৰ্ণ কৰে, তেওঁ এছ এম আই এম এছ টাডং (চি আৰ এইচ)ৰ পৰা এম বি বি এছ পাঠ্যক্ৰমত যোগদান কৰে। ২০০৯ চনত এম বি বি এছ সম্পূৰ্ণ কৰাৰ পিছত ২০১৩ চনত এছ এম আই এম এছ (Sikkim Manipal University of Health, Medical and Technological Sciences) গেংটকত চিকিৎসা বিজ্ঞানৰ ডাক্তৰ ডিগ্ৰী লাভ কৰে আৰু পিছলৈ লেডী হাৰ্ডিং মেডিকেল কলেজ নতুন দিল্লীত প্ৰবক্তা হিচাপে কাৰ্য্য নিৰ্বাহ কৰে।

২০১৮ চনৰ ৩১ মে’ত বিনা বাছনেটে ভাইচুং ভুটিয়াৰ নেতৃত্বত গঠিত হামৰো ছিকিম পাৰ্টিত যোগদান কৰে। এইচ এছ পিৰ উন্মোচনী অনুষ্ঠানত তেওঁ এইচ এছ পিৰ ৯ গৰাকী উপ-সভাপতিৰ ভিতৰত অন্যতম হিচাপে নিৰ্বাচিত হয়।

উন্মোচনী অনুষ্ঠানৰ পিছত প্ৰায় ৮ মাহ ধৰি এইচ এছ পিৰ সভাপতিক খালী কৰি ৰখা হৈছিল। ২০১৯ চনৰ ২৪ জানুৱাৰীত উপ-সভাপতি বিনা বেছনেটক এইচ এছ পিৰ ১ম সভানেত্ৰী হিচাপে মনোনীত কৰা হয়। ২০১৯ চনৰ ছিকিম বিধানসভাৰ নিৰ্বাচনত উচ্চ তাডংৰ পৰা এইচ এছ পিৰ প্ৰাৰ্থী হিচাপে থিয় দিছিল যদিও পৰাস্ত হৈছিল আৰু মাত্ৰ ১.৬৩% ভোট লাভ কৰিছিল।

২০২২ চনৰ ২০ ছেপ্টেম্বৰত ভাইচুং ভুটিয়াক দলৰ নেতা আৰু সদস্যসকলে সৰ্বসন্মতিক্ৰমে এইচ এছ পিৰ নতুন সভাপতি হিচাপে নিৰ্বাচিত কৰে। বিনা বেছনেটে নিজৰ কাৰ্যকাল সম্পূৰ্ণ কৰে।

নিৰ্বাচনী অভিলেখ
২০১৯ চনত, ছিকিম বিধানসভাৰ নিৰ্বাচনত, আপাৰ টাডং সমষ্টি পৰা এইচ এছ পি ৰাজনৈতিক দলৰ প্ৰাৰ্থী হিচাপে থিয় দি পৰাজিত হয়।    

## তথ্যসূত্ৰ
বিশ্ব বতৰ বিজ্ঞান দিৱস

১৯৫০ চনৰ ২৩ মাৰ্চত বিশ্ব বতৰ বিজ্ঞান সংস্থা প্ৰতিষ্ঠা হোৱাৰ স্মৃতিত ১৯৫১ চনত **বিশ্ব বতৰ বিজ্ঞান দিৱস** () প্ৰতিষ্ঠা কৰা হৈছিল। এই সংস্থাটোৱে প্ৰতি বছৰে বিশ্ব বতৰ বিজ্ঞান দিৱসৰ বাবে এটা শ্লোগান ঘোষণা কৰে, আৰু এই দিৱস সকলো সদস্য দেশতে পালন কৰা হয়।

## ইতিহাস আৰু কাৰ্যকলাপ
আন্তঃৰাষ্ট্ৰীয় বতৰ বিজ্ঞান সংস্থাৰ ঠাইত ১৯৫০ চনৰ ২৩ মাৰ্চত ৰাষ্ট্ৰসংঘৰ সংস্থা বিশ্ব বতৰ বিজ্ঞান সংস্থা (WMO) গঠন কৰা হয়। সদস্য দেশসমূহৰ লোকসকলৰ সুৰক্ষাৰ বাবে বতৰ বিজ্ঞান, কাৰ্যকৰী জলবিজ্ঞান আৰু পৃথিৱী বিজ্ঞানৰ ক্ষেত্ৰত সমন্বয় স্থাপনৰ বাবে ই ১৯৫১ চনত কাৰ্যকৰী হৈছিল। ১৯৬১ চনৰ ২৩ মাৰ্চত প্ৰথম বিশ্ব বতৰ বিজ্ঞান দিৱস পালন কৰা হৈছিল।

## থিমসমূহ
তলত সাম্প্ৰতিক বছৰবোৰৰ কেইটামান থিম উল্লেখ কৰ হʼল:

* আগতীয়া সতৰ্কবাণীৰ ব্যৱধান একেলগে বন্ধ কৰা, ২৪ মাৰ্চ ২০২৫
* জলবায়ু কাৰ্য্যৰ সন্মুখৰ ৰেখাত, ২৩ মাৰ্চ ২০২৪
* প্ৰজন্মৰ পিছত প্ৰজন্মৰ মাজত বতৰ, জলবায়ু আৰু পানীৰ ভৱিষ্যত, ২৩ মাৰ্চ ২০২৩
* আগতীয়া সতৰ্কবাণী আৰু আগতীয়া ব্যৱস্থা, ২৩ মাৰ্চ ২০২২
* মহাসাগৰ, আমাৰ জলবায়ু আৰু বতৰ, ২৩ মাৰ্চ ২০২১
* জলবায়ু আৰু পানী, ২৩ মাৰ্চ ২০২০
* সূৰ্য্য, পৃথিৱী আৰু বতৰ, ২৩ মাৰ্চ ২০১৯
* বতৰৰ বাবে সাজু, জলবায়ুৰ বাবে স্মাৰ্ট, ২৩ মাৰ্চ ২০১৮
* ডাৱৰ বুজি পোৱা, ২৩ মাৰ্চ ২০১৭
* গৰম, শুকান, তিতা - ভৱিষ্যতৰ সন্মুখীন হওক, ২৩ মাৰ্চ ২০১৬
* জলবায়ু কাৰ্য্যৰ বাবে জলবায়ুৰ জ্ঞান, ২৩ মাৰ্চ ২০১৫
* বতৰ আৰু জলবায়ু: যুৱক-যুৱতীসকলক আকৰ্ষণ কৰা, ২৩ মাৰ্চ ২০১৪
* জীৱন আৰু সম্পত্তি সুৰক্ষিত কৰিবলৈ বতৰ চোৱা: বিশ্ব বতৰ নিৰীক্ষণৰ ৫০ বছৰ উদযাপন, ২৩ মাৰ্চ ২০১৩
* বতৰ, জলবায়ু আৰু পানীৰ দ্বাৰা আমাৰ ভৱিষ্যতক শক্তিশালী কৰা, ২৩ মাৰ্চ ২০১২
* আপোনাৰ বাবে জলবায়ু, ২৩ মাৰ্চ ২০১১
* আপোনাৰ সুৰক্ষা আৰু মংগলৰ বাবে ৬০ বছৰীয়া সেৱা (২০১০)
* বতৰ, জলবায়ু আৰু আমি উশাহ লোৱা বায়ু (২০০৯)
* আমাৰ গ্ৰহটোক উন্নত ভৱিষ্যতৰ বাবে পৰ্যবেক্ষণ কৰা (২০০৮)
* মেৰু বতৰ বিজ্ঞান : বিশ্বব্যাপী প্ৰভাৱ বুজা (২০০৭)
* প্ৰাকৃতিক দুৰ্যোগ প্ৰতিৰোধ আৰু প্ৰশমন (২০০৬)
* বতৰ, জলবায়ু, পানী আৰু বহনক্ষম উন্নয়ন (২০০৫)
* তথ্য যুগত বতৰ, জলবায়ু, পানী (২০০৪)
* আমাৰ ভৱিষ্যতৰ জলবায়ু (২০০৩)

## টোকা আৰু তথ্য উৎস

## বাহ্যিক সংযোগ

* Website by the WMO to the World Meteorological Day 
* Themes of previous World Meteorological Days
শ্ৰেণী:দিৱসসমূহ
মলি কিলি

**মলি ম'ড কিলি** () এগৰাকী কানাডিয়ান-আমেৰিকান কাৰ্টুনকাৰ যি ইৰ'টিকাৰ বাবে বেছিকৈ পৰিচিত। তেওঁৰ কাম ফেণ্টাগ্ৰাফিকছ/ইৰ'ছ কমিক্সৰ দ্বাৰা প্ৰকাশিত আৰু ই জেছ ফিংকৰ দৰে আন শিল্পীকো প্ৰভাৱিত কৰিছে।

কিলিৰ জন্ম হৈছিল অণ্টাৰিঅ'ৰ ব্ৰেচব্ৰিজত, ডাঙৰ-দীঘল হৈছিল কিচেনাৰত আৰু তেওঁ ৱাটাৰলু বিশ্ববিদ্যালয়ত পঢ়িছিল। তেওঁ গোটেই জীৱন অংকন কৰি ভাল পাই আহিছে, আৰু ক্ৰেজি কেট আৰু লি'ল এবনাৰৰ জৰিয়তে কমিকছ চৰিত্ৰ আৱিষ্কাৰ কৰিছে। ১৯৯১ চনত ছান ডিয়েগো কমিক-কনত তেওঁ প্ৰথম মিনিকমিক সৃষ্টি কৰে। ১৯৯২ চনত কানাডা এৰি ছান ফ্ৰান্সিস্কোলৈ যায়।

তেওঁৰ প্ৰথম কমিক কমিউনিয়ন আছিল জে হেগীৰ সৈতে সহযোগিতা কৰা, যিটো “ওৱান নাইট ষ্টেণ্ড’’ৰ বিষয়ে লিখা এটা ষ্ট্ৰিম অৱ চেতনাৰ কবিতাৰ আধাৰত নিৰ্মিত আছিল। ১৯৯২ চনত ফেণ্টাগ্ৰাফিকছৰ ইৰ'ছ কমিক্স ইম্প্ৰিণ্টে ইয়াক প্ৰকাশ কৰে। ১৯৯৩ চনত ৱুলী কমিক্সে তেওঁক মাৰ্কিছ ডি ছেডৰ উপন্যাস ফিল'চফি ইন দ্য বেডৰুমৰ কমিক অভিযোজন কৰিবলৈ নিযুক্তি দিয়ে।

তেওঁৰ কামক "ক্লিন লাইন ষ্টাইল" বুলি বৰ্ণনা কৰিছে যাক অব্ৰি বিয়াৰ্ডছলি আৰু জেইম হাৰ্নাণ্ডেজৰ সৈতে তুলনা কৰা হৈছে।

তেওঁৰ কামৰ পৰ্ণগ্ৰাফিক প্ৰকৃতিয়ে কেতিয়াবা নাৰীবাদীসকলৰ পৰা বিচাৰ আকৰ্ষণ কৰে যিসকলে তেওঁক পুৰুষক নাৰীক শোষণ কৰাত সহায় কৰা বুলি ভাবে। কানাডাৰ ফৌজদাৰী আইনৰ উপধাৰা ১৬৩ৰ অধীনত ১৯৯৫ চনত কানাডাৰ শুল্ক আৰু ডাকঘৰে মাজে মাজে কিলিৰ কাম জব্দ কৰিছিল যেতিয়া তেওঁ আৰু ইৰ'ছৰ মাজত মেইল কৰা হৈছিল।

তেওঁ বিবাহিতা আছিল আৰু ২০০৭ চনত তেওঁৰ এগৰাকী কন্যা সন্তান জন্ম হয় আৰু ২০১৫ চনত বিধৱা হয়। আনুমানিক ২০১৭ চনৰ পৰা কিলিয়ে নিজৰ কন্যাৰ সৈতে এৰিজোনাৰ টাচনত বাস কৰে।
## তথ্য সূত্ৰ

শ্ৰেণী:কানাডাৰ ব্যক্তি
শ্ৰেণী:আমেৰিকান লেখক
শ্ৰেণী:কাৰ্টুনিষ্ট
হিৰকণী

**হিৰকণী**  () ২০১৯ চনৰ, প্ৰসাদ অক পৰিচালিত ভাৰতীয় মাৰাঠী ভাষাৰ এখন ঐতিহাসিক নাট্যধৰ্মী ছবি। ইৰাডা এণ্টাৰটেইনমেণ্টৰ বেনাৰত প্ৰযোজনা কৰিছে ফাল্গণী পেটেলে। সহ-প্ৰযোজক লৰেন্স ডিছুজা। ছবিখনক আৰ্থিক সাহায্য প্ৰদান কৰিছেৰাজেশ মাপুস্কৰে। সোণালী কুলকাৰ্ণীয়ে হিৰকণীৰ শিৰোনাম চৰিত্ৰত অভিনয় কৰিছে। হিৰকণী এগৰাকী সাহসী মহিলা আৰু এক অদ্ভূত মাক। ছত্ৰপতি শিৱাজী মহাৰাজৰ শাসনকালত মহাৰাষ্ট্ৰৰ ৰায়গড় দুৰ্গৰ ওচৰত তেওঁ বাস কৰিছিল। ছবিখনত চিন্ময় মাণ্ডলেকাৰেও এটা কেমিঅ’ চৰিত্ৰত অভিনয় কৰিছে। এই ছবিখন প্ৰসাদ অকৰ দ্বিতীয় পৰিচালক। ছবিখনৰ সংগীত ৰচনা অমিতৰাজৰ আৰু চাউণ্ডট্ৰেকত আশা ভোছলেৰ ভক্তিমূলক গীত সন্নিবিষ্ট কৰা হৈছে।

ঐতিহাসিক ছবিখনৰ চিত্ৰগ্ৰহণ ২০১৯ চনৰ ২ জুন তাৰিখে আৰম্ভ হয়। ২০১৯ চনৰ ২৪ অক্টোবৰত ইয়াক ছবিগৃহত মুক্তি দিয়া হয়। হিৰকণীয়ে বক্স অফিচত প্ৰায় ১৪ কোটি টকা উপাৰ্জন কৰে।

## তথ্য সংগ্ৰহ

## বাহ্যিক সংযোগ
*  
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:মাৰাঠী চলচ্চিত্ৰ
শ্ৰেণী:২০১৯ বৰ্ষৰ চলচ্চিত্ৰ
বি সন্ধ্যা

**বি সন্ধ্যা**  ( জন্ম ২৫ মে', ১৯৬৩), ভাৰতীয় আৰক্ষী সেৱাৰ অৱসৰপ্ৰাপ্ত বিষয়া আৰু কেৰেলা অগ্নিনিৰ্বাপক আৰু উদ্ধাৰ সেৱা, গৃহৰক্ষী আৰু অসামৰিক প্ৰতিৰক্ষাৰ প্ৰাক্তন সঞ্চালক প্ৰধান। তেওঁ সাহিত্যিক অৱদানৰ বাবেও পৰিচিত যিয়ে তেওঁক ২০০৭ চনত এডাছেৰী বঁটাকে ধৰি কেইবাটাও বঁটা লাভ কৰিছে। ২০২৩ চনৰ ৩১ মে'ত তেওঁ আৰক্ষী সঞ্চালক প্ৰধান পদবীৰে এই সেৱাৰ পৰা অৱসৰ গ্ৰহণ কৰে।

## ব্যক্তিগত জীৱন
সন্ধ্যাৰ জন্ম হৈছে এছ ভাৰতদাস আৰু ভি এল কাৰ্থ্যয়নী আম্মাৰ ঘৰত কোট্টাইম জিলাৰ পলাইত। কেৰেলা বিশ্ববিদ্যালয়ৰ প্ৰাক্তন পৰীক্ষা নিয়ন্ত্ৰক কে মধুকুমাৰৰ সৈতে তেওঁৰ বিবাহ হয় আৰু হাইমা নামৰ এগৰাকী কন্যা সন্তান আছে।[citation needed]

## শিক্ষা
সন্ধ্যাই পালাইৰ আলফনছা কলেজৰ পৰা প্ৰাণীবিজ্ঞানত স্নাতকোত্তৰ। অষ্ট্ৰেলিয়াৰ ৱলংগং বিশ্ববিদ্যালয়ৰ পৰা মানৱ সম্পদ ব্যৱস্থাপনাৰ প্ৰশিক্ষণ লৈ পণ্ডিচেৰী বিশ্ববিদ্যালয়ৰ পৰা পিজিডিবিএ উত্তীৰ্ণ। পিলানীৰ বিৰলা ইনষ্টিটিউট অৱ টেকন'লজি এণ্ড চাইন্সৰ পৰা পি এইচ ডি লাভ কৰে। তেওঁৰ গৱেষণা পত্ৰখনৰ শিৰোনাম আছিল *"মহিলাৰ অপৰাধমূলক ন্যায় ব্যৱস্থালৈ অভিগম্যতা আৰু মহিলাৰ প্ৰতি আৰক্ষী কৰ্মীৰ গ্ৰাহক অভিমুখীতা"*।

## কৰ্ম জীৱন
১৯৮৮ চনত ভাৰতীয় অসামৰিক সেৱা পৰীক্ষাত উত্তীৰ্ণ হোৱাৰ পিছত মৎস্যাফেদ (কেৰালা ৰাজ্যিক সমবায় মীন ফেডাৰেচন)ত প্ৰকল্প বিষয়া হিচাপে কৰ্মজীৱন আৰম্ভ কৰে সন্ধ্যাই। কোল্লাম আৰু থ্ৰিছুৰ, সহকাৰী ড. আৰক্ষী মহাপৰিদৰ্শক, মুখ্য কাৰ্যালয়, তিৰুৱনন্তপুৰম, উপ আৰক্ষী মহাপৰিদৰ্শক, অপৰাধ তদন্ত, দক্ষিণ ৰেঞ্জ, তিৰুৱনন্তপুৰম। কেন্দ্ৰীয় মণ্ডলৰ আৰক্ষী মহাপৰিদৰ্শক, এৰ্নাকুলাম। ২০১৩ চনৰ পৰা সন্ধ্যাই অতিৰিক্ত আৰক্ষী সঞ্চালক প্ৰধানৰ পদত অধিষ্ঠিত হয়।

## তদন্তকাৰী বিষয়া
২০০৬ চনত কেৰেলাৰ প্ৰাক্তন ৰাজহুৱা কাম-কাজ মন্ত্ৰী পি.জে.ৰ বিৰুদ্ধে উত্থাপিত যৌন নিৰ্যাতনৰ অভিযোগ সন্দৰ্ভত তদন্তত জড়িত আছিল। ২০০৯ চনত সন্ধ্যাই কমিউনিটি পুলিচিঙৰ সফল আৰ্হি দ্য জনমাইথ্ৰী সুৰক্ষা প্ৰজেক্ট (কেৰালাৰ কমিউনিটি পুলিচিং প্ৰজেক্ট) ৰূপায়ণ কৰে। ব্যুৰো অৱ পুলিচ ৰিচাৰ্চ এণ্ড ডেভেলপমেণ্টৰ মাইক্ৰ' মিছন ০২ প্ৰকল্পৰ সদস্য হিচাপেও কাম কৰি আহিছে আৰু ২০১৬ চনত জিছা হত্যাকাণ্ডৰ তদন্তকাৰী দলৰ নেতৃত্ব দিছিল।

## বঁটা আৰু সন্মান
২০১০ চনত আমেৰিকাত ভিত্তি কৰি আন্তৰ্জাতিক মহিলা আৰক্ষী সংস্থাই (IAWP) সন্ধ্যাক আন্তৰ্জাতিক সুকীয়া বৃত্তি প্ৰদান কৰে। ২০০৬ চনত কেৰেলা আৰক্ষীয়ে সন্ধ্যাক মেধাৱী সেৱাৰ বাবে ৰাষ্ট্ৰপতিৰ আৰক্ষী পদক প্ৰদান কৰে। তেওঁৰ উপন্যাস *নীলাকোডুভেলিয়ুদে কাভালক্কাৰী*য়ে ২০০৭ চনত এদাছেৰীৰ বঁটা লাভ কৰে, আৰু *আট্টাকিলিকুন্নিলে আথভুডাংগাল* নামৰ গ্ৰন্থখনে ২০১২ চনত শিশু সাহিত্য শাখাত আবুধাবি শক্তি বঁটা লাভ কৰে। ইয়াৰ উপৰিও তেওঁ গোপালকৃষ্ণন কোলাঝি বঁটা-২০০১, কুঞ্জুন্নীপুৰস্কাৰ-২০১৩, ই.ভি কৃষ্ণপিল্লাই সাহিত্য পুৰস্কাৰ-২০১৯, আৰু পুনালুৰ বালনপুৰস্কাৰ-২০১৯ লাভ কৰে।[citation needed]

## সাহিত্য আৰু সৃষ্টিশীল কাম
সন্ধ্যাই বহু সাহিত্য গ্ৰন্থ আৰু আৰক্ষী বিজ্ঞানৰ কেইবাখনো গৱেষণা পত্ৰ প্ৰকাশ কৰিছে। ইয়াৰ উপৰিও সন্ধ্যাই তিৰুৱনন্তপুৰমৰ কেৰালাৰ আৰক্ষী সঞ্চালক প্ৰধানৰ দ্বাৰা প্ৰকাশিত *ইম্প্ৰেছনছ, এ শ্বৰ্ট হিষ্ট্ৰী অৱ কেৰালা পুলিচ*ৰ সম্পাদনা কৰে। তেওঁ ‘কেৰেলা আৰক্ষীৰ ইতিহাস’ নামৰ এটা ৱেবছাইটৰ ধাৰণাও তৈয়াৰ কৰিছিল।

## তথ্যসূত্ৰ

শ্ৰেণী:ভাৰতীয় মহিলা কবি
খুশী কবীৰ

**খুশী কবীৰ** () এগৰাকী বাংলাদেশী সমাজকৰ্মী, নাৰীবাদী, আৰু পৰিৱেশবিদ।

## প্ৰাৰম্ভিক জীৱন
খুশী কবীৰে ঢাকা বিশ্ববিদ্যালয়ৰ সূক্ষ্ম কলা অনুষদৰ পৰা সূক্ষ্ম কলা (চিত্ৰকলা আৰু অংকন) বিষয়ত স্নাতক ডিগ্ৰী লাভ কৰে।

## কৰ্মজীৱন
১৯৭২ চনত বাংলাদেশ মুক্তি যুদ্ধৰ পিছত খুশী কবীয়ে বাংলাদেশৰ এটা বেচৰকাৰী সংস্থাত যোগদান কৰে। প্ৰান্তীয় সম্প্ৰদায়ৰ সৈতে বাংলাদেশৰ গ্ৰাম্য অঞ্চলত তেওঁ কাম কৰিছিল। বেচৰকাৰী অধিকাৰ সংস্থা নিজেৰা কোৰীত সমন্বয়ক হিচাপে তেওঁ যোগদান কৰে। বাংলাদেশৰ অন্যতম বৃহৎ বেচৰকাৰী সংস্থা নিজেৰা কোৰী আৰু সংস্থাটোত ২,৩৭,৭৮৭ গৰাকী সদস্য আছে। তেওঁ আন্তঃৰাষ্ট্ৰীয় চট্টগ্ৰাম পাহাৰীয়া ট্ৰেক্ট আয়োগৰ সদস্য। তেওঁ চেণ্টাৰ ফৰ পলিচি ডাইলগৰ পৰিচালক।২০১৩ চনত বাংলাদেশত ৱান বিলিয়ন ৰাইজিঙৰ সমন্বয় কৰিছিল।

খুশী কবীৰে বাংলাদেশ সেনাৰ শিবিৰ আৰু স্থাপনৰ বাবে মাটি অধিগ্ৰহণৰ বিৰুদ্ধে মত দিছিল। ২০১৫ চনত জোণ্টা জিলা-২৫ৰ ১৪ সংখ্যক দ্বিবাৰ্ষিক আঞ্চলিক সন্মিলনত তেওঁক জীৱনজোৰা কৃতিত্ব বঁটাৰে সন্মানিত কৰা হয়। প্ৰধানমন্ত্ৰী শ্বেখ হাছিনাৰ ভাবমূৰ্তিৰ ক্ষতি কৰাৰ বাবে তেওঁৰ বিৰুদ্ধে মানহানিৰ গোচৰ ৰুজু কৰা হয়৷ ২০১৬ চনৰ ৪ জুনত অভিযোগত নিৰ্দিষ্টতা নথকাৰ বাবে বাংলাদেশ উচ্চ ন্যায়ালয়ে গোচৰটো খাৰিজ কৰে। ২০১৭ চনৰ ২৭ নৱেম্বৰত তেওঁ বাংলাদেশত সংখ্যালঘুৰ বিৰুদ্ধে ধৰ্মভিত্তিক হিংসাৰ বিৰুদ্ধে কথা কয় আৰু সংখ্যালঘুসকলক সুৰক্ষা দিয়াৰ বাবে চৰকাৰক অধিক কাম কৰিবলৈ আহ্বান জনায়।১৯৯৭ চনত স্বাক্ষৰিত চিট্টগং হিল ট্ৰেক্টছ শান্তি চুক্তি ৰূপায়ণৰ বাবে তেওঁ আহ্বান জনাইছে।

## তথ্যসূত্ৰ

শ্ৰেণী:বাংলাদেশৰ নাৰী অধিকাৰ কৰ্মী
শ্ৰেণী:বাংলাদেশৰ নাৰীবাদী
শ্ৰেণী:বাংলাদেশৰ ব্যক্তি
শ্ৰেণী:সমাজকৰ্মী
শ্ৰেণী:পৰিৱেশ কৰ্মী
হুছনে আৰা কমল

**হুছনে আৰা কমল** (; ২০ ডিচেম্বৰ ১৯৩৪ – ১৬ এপ্ৰিল ২০০৯) এগৰাকী বাংলাদেশী শিক্ষাবিদ, দানশীল সমাজকৰ্মী আছিল। তেওঁ সমগ্ৰ কৰ্মজীৱনত বাংলাদেশৰ সমাজ কল্যাণ আৰু মহিলা সবলীকৰণত উল্লেখযোগ্য অৱদান আগবঢ়াইছিল। প্ৰবক্তা হিচাপে কাম কৰি পিছলৈ তেওঁ বাংলাদেশৰ ঢাকাৰ ইনষ্টিটিউট অৱ ছ’চিয়েল ৱেলফেয়াৰ এণ্ড ৰিচাৰ্চৰ পৰিচালক আৰু অধ্যাপিকা হয়। কমল এজন নিপুণ লেখকো আছিল। তেওঁ নাৰী আৰু লিংগ-বিষয়ক কেইবাখনো গ্ৰন্থ প্ৰকাশ কৰাৰ লগতে শিশুৰ বাবেও কিতাপ প্ৰকাশ কৰিছিল।

## প্ৰাৰম্ভিক জীৱন আৰু শিক্ষা
হুছনে আৰা কমলে ১৯৩৪ চনৰ ২০ ডিচেম্বৰত ৰাজশ্বাহী জিলাত মুছলমান হাফিজুৰ ৰহমান আৰু আনোৱাৰা বেগমৰ ঘৰত জন্মগ্ৰহণ কৰিছিল।১৯৭৯ চনত ঢাকা বিশ্ববিদ্যালয়, বেডফোৰ্ড কলেজৰ পৰা স্নাতকোত্তৰ ডিগ্ৰী আৰু আমেৰিকাৰ কলম্বিয়া বিশ্ববিদ্যালয়ৰ পৰা সমাজ বিজ্ঞানত স্নাতকোত্তৰ ডিগ্ৰী লাভ কৰে।

## কৰ্মজীৱন
১৯৬০ চনত কমলে ঢাকা বিশ্ববিদ্যালয়ৰ সমাজ কল্যাণ আৰু গৱেষণা প্ৰতিষ্ঠানত (পূৰ্বতে সমাজ কল্যাণ মহাবিদ্যালয় বুলি জনাজাত) প্ৰবক্তা হিচাপে কৰ্মজীৱন আৰম্ভ কৰে।  ১৯৬৬ চনলৈকে কমলে শিশু সাহিত্যৰ দিশত আগবঢ়োৱা লেখা-মেলাৰ বাবে সুনাম অৰ্জন কৰিছিল।

বাংলাদেশৰ স্বাধীনতাৰ পিছত নাৰী সবলীকৰণৰ ওপৰত গুৰুত্ব আৰোপ কৰি এই বিষয়ত দুৰ্দশাগ্ৰস্ত মহিলা আৰু ঘৰুৱা দায়িত্বত থকা মহিলাকে ধৰি কেইবাখনো গ্ৰন্থ তেওঁ প্ৰকাশ কৰে। অতিমাত্ৰা জনসংখ্যাই দেশত কি প্ৰভাৱ পেলাব সেই বিষয়ত কমল ক্ৰমান্বয়ে চিন্তিত হৈ পৰিছিল। তেওঁ পৰিয়াল পৰিকল্পনাকে ধৰি পৰিয়ালক প্ৰসাৰিত কৰাৰ এটা কাৰক হিচাপে পৰিয়াল জীৱন শিক্ষা লিখিছিল য'ত তেওঁ মহিলাসকলক শিক্ষা দিয়াৰ পদক্ষেপ আৰু এই বিষয়ৰ সমাজবিজ্ঞানসন্মত দিশসমূহৰ সৈতে মোকাবিলা কৰাৰ বিষয়ে বিতংভাৱে উল্লেখ কৰিছিল।

১৯৯১ চনত প্ৰতিষ্ঠানটোৰ পৰিচালক হিচাপে নিযুক্তি লাভ কৰি ১৯৯৪ চনত অধ্যাপিকা পদবীলৈ উন্নীত হয়। ২০০১ চনত পদৰ পৰা অৱসৰ গ্ৰহণ কৰে।

## লোকহিতৈষী হিচাপে
কমল দান-বৰঙণিৰ লগত জড়িত আছিল। তেওঁ প্ৰায়ে বেনামীভাৱে দান দিছিল। নাৰী অধিকাৰৰ পোষকতা কৰি জীৱনৰ বহুখিনি সময় তেওঁ বাংলাদেশৰ মহিলা আৰু শিশুৰ মৰ্যাদা উন্নত কৰাৰ বাবে উৎসৰ্গা কৰিছিল। তেওঁ মহিলাসকলৰ বাবে শিক্ষা আৰু চাকৰিৰ প্ৰশিক্ষণ প্ৰদান কৰা, মহিলাসকলক হিংসা আৰু বৈষম্যৰ পৰা ৰক্ষা কৰা আইন প্ৰণয়নৰ পোষকতা কৰা আৰু আৰ্তজনৰ মহিলা আৰু শিশুসকলক সামাজিক সেৱা প্ৰদান কৰা সংস্থাসমূহক সমৰ্থন কৰা আদি কাৰ্যসূচী স্থাপনৰ কাম কৰিছিল। তেওঁ বিভিন্ন সমাজ সেৱা সংস্থা আৰু বেচৰকাৰী সংস্থা যেনে-বাংলাদেশৰ পল্লী শিশু ফাউণ্ডেশ্যন (পি এছ এফ), বি এম এন, চেণ্টাৰ ফৰ দ্য ৰিহেবিলিটেচন অৱ দ্য পেৰালাইজড (চি আৰ পি), উইমেন ফৰ উইমেন, উইমেনছ ভলাণ্টেৰী এছ'চিয়েচন (ডব্লিউ ভি এ), মেণ্টেল হেল্থ এছ'চিয়েচন, আৰু দ্য হাংগাৰ প্ৰজেক্ট আদিক সহায় কৰিছিল।

## মৃত্যু
২০০৯ চনৰ ১৬ এপ্ৰিলত কমলৰ হৃদৰোগৰ ক্ৰিয়া বন্ধ হৈ মৃত্যু হয়। মৃত্যুৰ পূৰ্বে কিছুদিন ধৰি তেওঁ হৃদৰোগৰ সৈতে যুঁজি আছিল। মৃত্যুৰ সময়ত তেওঁৰ স্বামী, তিনিগৰাকী কন্যা আৰু সাতজন নাতি-নাতিনীক এৰি থৈ যায়। 

## তথ্যসূত্ৰ

শ্ৰেণী:বাংলাদেশৰ নাৰী অধিকাৰ কৰ্মী
শ্ৰেণী:বাংলাদেশৰ ব্যক্তি
শ্ৰেণী:শিক্ষাবিদ
শ্ৰেণী:সমাজকৰ্মী
চুলতানা কামাল

**চুলতানা কামাল** () এগৰাকী বাংলাদেশী অধিবক্তা তথা মানৱ অধিকাৰ কৰ্মী। তেওঁ নাগৰিক অধিকাৰ সংস্থা আইন অ' ছালিছ কেন্দ্ৰৰ কাৰ্যবাহী সঞ্চালিকা হিচাপে কাম কৰে।২০০৬ চনত ২০০৬-২০০৮ চনৰ বাংলাদেশৰ ৰাজনৈতিক সংকটৰ সময়ত ৰাষ্ট্ৰপতি ইয়াজুদ্দিন আহমেদৰ নেতৃত্বত বাংলাদেশৰ কেয়াৰটেকাৰ চৰকাৰত উপদেষ্টা হিচাপে তেওঁ কাৰ্যনিৰ্বাহ কৰিছিল। কামালে আন তিনিজন উপদেষ্টাৰ সৈতে তত্ত্বাৱধায়ক চৰকাৰৰ পৰা পদত্যাগ কৰে তেওঁৰ মাতৃ চুফিয়া কামাল বাংলাদেশ মুক্তি যুদ্ধৰ অংশগ্ৰহণকাৰী আছিল।

## প্ৰাথমিক জীৱন আৰু শিক্ষা
১৯৫০ চনত কামাল উদ্দিন আহমেদ আৰু চুফিয়া কামালৰ ঘৰত চুলতানাৰ জন্ম হৈছিল। চুফিয়া আছিল এগৰাকী লেখিকা আৰু কবি। তেওঁ লীলা নাঘৰ নাৰী শিখখা মণ্ডিৰত নামভৰ্তি কৰিছিল। আজিমপুৰ গাৰ্লছ হাইস্কুলৰ পৰা এছ এছ চি আৰু হলি ক্ৰছ কলেজৰ পৰা এইচ এছ চি উত্তীৰ্ণ হয়। পাছলৈ তেওঁ ঢাকা বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰে। ১৯৭৮ চনত তেওঁ আইনত স্নাতক ডিগ্ৰী লাভ কৰে। তেওঁ বি চি এছ পৰীক্ষাত উত্তীৰ্ণ হৈছিল। ১৯৮১ চনত নেদাৰলেণ্ডত মহিলা আৰু উন্নয়নত উন্নয়ন অধ্যয়নত স্নাতকোত্তৰ ডিগ্ৰী লাভ কৰে।

## কৰ্মজীৱন
চুলতানা কামালে সংগীত মহাবিদ্যালয়ত শিক্ষয়িত্ৰী হিচাপে জীৱন আৰম্ভ কৰিছিল। তেওঁ পাছলৈ বাংলাদেশ ধঁপাত কোম্পানীত যোগদান কৰে। ১৯৭৬ চনত চিলেটৰ খাদিমনগৰত আন্তঃৰাষ্ট্ৰীয় স্বেচ্ছাসেৱী সেৱাত যোগদান কৰে। ১৯৯০ চনলৈকে তেওঁ হংকঙত ভিয়েটনামী নাও জনগোষ্ঠীৰ বাবে ৰাষ্ট্ৰসংঘৰ আইনী পৰামৰ্শদাতা হিচাপে কাম কৰিছিল। ১৯৯৬ চনত তেওঁ কানাডাৰ মানৱ অধিকাৰ সংগঠন ৰাইটছ এণ্ড ডেম'ক্ৰেচিৰ পৰা জন হামফ্ৰে ফ্ৰিডম বঁটা লাভ কৰে।

১৯৭১ চনত মুক্তি বাহিনীতো যোগদান কৰি স্বাধীনতা সংগ্ৰামীসকলৰ বাবে আগৰতলাত বাংলাদেশ ফিল্ড হস্পিতালৰ অন্যতম প্ৰতিষ্ঠাপক আছিল। মুক্তিযুদ্ধত লোৱা ভূমিকাৰ বাবে চিএনচিৰ বিশেষ প্ৰশংসা লাভ কৰা চাৰিগৰাকী মহিলাৰ ভিতৰত দুগৰাকীয়েই আছিল চুলতানা আৰু তেওঁৰ ভগ্নী ছাইদা।

কামালে সামাজিক, আইনী আৰু লিংগৰ বিষয়ে দৈনিক আৰু সাময়িকীত লিখে। তেখেতে মহিলাৰ আইনী অধিকাৰ সম্পৰ্কীয় এখন গ্ৰন্থ "Her Unfearing Mind" শীৰ্ষক ইংৰাজীলৈ অনুবাদ কৰি প্ৰকাশ কৰিছে। তেওঁৰ শেহতীয়া প্ৰকাশনসমূহৰ ভিতৰত আছে মনবিধাকৰ, ৰাষ্ট্ৰ অ' সমাজ (মানৱ অধিকাৰ, ৰাজ্য আৰু সমাজ) আৰু চিলাম কোথায় জেনো নিলিমাৰ নিচে৷ এইখন যোৱা পঁচিশ বছৰত তেওঁ লিখা প্ৰবন্ধৰ সংকলন। তেওঁ মানৱ আৰু মহিলাৰ অধিকাৰৰ সৈতে জড়িত বিষয়সমূহৰ সমাধানৰ বাবে পেছাদাৰী ক্ষমতাত ৩০খনতকৈও অধিক দেশ ভ্ৰমণ কৰিছিল।

## তথ্যসূত্ৰ

শ্ৰেণী:বাংলাদেশৰ নাৰী অধিকাৰ কৰ্মী
শ্ৰেণী:অধিবক্তা
শ্ৰেণী:মানৱ অধিকাৰ কৰ্মী
শ্ৰেণী:বাংলাদেশৰ ব্যক্তি
হেলিকপ্টাৰ এলা

**হেলিকপ্টাৰ এলা**  () ২০১৮ চনৰ প্ৰদীপ সৰকাৰ পৰিচালিত, ভাৰতীয় হিন্দী ভাষাৰ এখন কমেডী-নাট্যধৰ্মী ছবি। ইয়াত কাজলে এগৰাকী উচ্চাকাংক্ষী গায়িকা আৰু একক মাতৃ হেলিকপ্টাৰ অভিভাৱক হিচাপে মুখ্য চৰিত্ৰত অভিনয় কৰিছে। ৰচনা মিতেশ শ্বাহ আৰু আনন্দ গান্ধীৰ। এইখন আনন্দ গান্ধীয়ে ৰচনা কৰা গুজৰাটী নাট *বেটা কাগডো*ৰ আধাৰত নিৰ্মিত।

ছবিখনৰ প্ৰি-প্ৰডাকচন ২০১৭ চনৰ জানুৱাৰী মাহৰ পৰা  আৰু মূল চিত্ৰগ্ৰহণ ২০১৮ চনৰ ২৪ জানুৱাৰীৰ পৰা আৰম্ভ হয়। ২০১৮ চনৰ ১২ অক্টোবৰত ছবিখনে মুক্তি পাইছিল।
## সংগীত
ছবিখনৰ আৱহ সংগীত আৰু দুটা গীতৰ সংগীত ৰচনা কৰিছে ডেনিয়েল বি.জৰ্জে আৰু অন্যান্য গীতৰ সুৰ কৰিছে অমিত ত্ৰিবেদী আৰু ৰাঘৱ সাচাৰে। গীতৰ কথা লিখিছে স্বানন্দ কিৰকিৰে, আছমা নবিল আৰু শ্যাম অনুৰাগীয়ে। প্ৰথম গীত "মুম্মা কি পাৰচাই" ২০১৮ চনৰ ১৩ আগষ্টত মুক্তি পায়। দ্বিতীয়টো গীত "য়াদোঁ কি আলমাৰী" ২০১৮ চনৰ ২০ আগষ্টত মুক্তি পায়। ১৯৯৪ চনৰ প্ৰথমে আলিছা চিনাইয়ে গোৱা আৰু অনু মালিকে সুৰ কৰা বিজয়পথ ছবিখনৰ "ৰুক ৰুক ৰুক আৰে বাবা ৰুক" গীতটো এই ছবিখনৰ বাবে ৰাঘৱ সাচাৰে পালমী ঘোষৰ কণ্ঠত পুনৰ সৃষ্টি কৰিছে।

## তথ্য সংগ্ৰহ

## বাহ্যিক সংযোগ
* 
*  

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:২০১৮ বৰ্ষৰ চলচ্চিত্ৰ
সন্ধ্যা দেৱনাথন

**সন্ধ্যা দেৱনাথন**  , এগৰাকী ভাৰতীয় প্ৰযুক্তি কাৰ্যবাহী, যি জানুৱাৰী ২০১৮ ৰ পৰা উপ-সভাপতি আৰু ব্যৱস্থাপনা সঞ্চালক হিচাপে কাৰ্যনিৰ্বাহ কৰি আছে।

## শিক্ষা
দেৱনাথনে অন্ধ্ৰ বিশ্ববিদ্যালয়ৰ পৰা স্নাতক ডিগ্ৰী, আৰু দিল্লীৰ এফ এম এছ বিশ্ববিদ্যালয়ৰ পৰা এম বি এ ডিগ্ৰী লাভ কৰে।

## কৰ্ম জীৱন
এম বি এ শেষ কৰাৰ পিছত দেৱনাথনে চিটিবেংকত কাম কৰে। ২০০৯ চনৰ ডিচেম্বৰ মাহত তেওঁ ষ্টেণ্ডাৰ্ড চাৰ্টাৰ্ডত কাম কৰিবলৈ ছিংগাপুৰলৈ যায়।

২০১৬ চনৰ জানুৱাৰী মাহত দেৱনাথনে ই'কমাৰ্চ, ট্ৰেভেল, আৰু ফিনচাৰ্ভৰ দক্ষিণ-পূব এছিয়াৰ গ্ৰুপ ডাইৰেক্টৰ হিচাপে মেটালৈ গুচি যায়। ২০১৬ চনৰ আগষ্ট মাহত দেৱনাথনে কোম্পানীটোৰ ভিতৰত নতুনকৈ সৃষ্টি কৰা দেশৰ পৰিচালন সঞ্চালকৰ ভূমিকালৈ স্থানান্তৰিত হয়। ইয়াৰ ওপৰত ২০১৮ চনত তেওঁ অতিৰিক্তভাৱে ভিয়েটনামৰ ব্যৱসায়িক মুৰব্বীৰ ভূমিকা গ্ৰহণ কৰে। প্ৰায় পাঁচ বছৰীয়া কাৰ্যকালত তেওঁ কেনেথ বিচপৰ তত্বাৱধানত নেতৃত্ব দিয়ে আৰু ২০২০ চনত জুললৈ গুচি যায়।২০২০ চনৰ এপ্ৰিল মাহত দেৱনাথন এছিয়া প্ৰশান্ত মহাসাগৰীয় অঞ্চলৰ গেমিংৰ নতুন উপ-সভাপতি হয়।

এই ভূমিকাত থকাৰ সময়তে চিএনবিচিৰ সৈতে হোৱা এক সাক্ষাৎকাৰত দেৱনাথনে কয় যে মহিলা গেমিং বজাৰৰ এটা বৃহৎ অংশক উপেক্ষা কৰা হৈছে, সেয়েহে লাভ যিমান হ’ব পাৰে তাৰ এক অংশ। তেখেতে কয় যে, “এতিয়া গেমিং উদ্যোগৰ প্ৰায় আধা অংশ মহিলাসকলে গঠন কৰিছে আৰু গেমসমূহে সেই ক্ৰমবৰ্ধমান বৈচিত্ৰ্যক প্ৰতিফলিত কৰাটো প্ৰয়োজন।” তেওঁ লগতে কয়, "গেমিং উদ্যোগে যদি সফল হ'ব বিচাৰে তেন্তে ইয়াৰ জনগাঁথনিৰ ক্ৰমবৰ্ধমান বৈচিত্ৰ্যক প্ৰতিফলিত কৰিব লাগে।"

২০২২ চনৰ নৱেম্বৰ মাহত ১১,০০০ৰো অধিক কৰ্মচাৰীক গণ ছুটীৰ মাজতে তেওঁ খালী পদটো গ্ৰহণ কৰে, যিটো পদ পূৰ্বে অজিত মোহনে খালী কৰি থৈ গৈছিল। কোম্পানীটো এৰি যোৱা আন জ্যেষ্ঠ কৰ্মচাৰীসকলৰ ভিতৰত আছিল ভাৰতৰ প্ৰাক্তন হোৱাটছএপ মুৰব্বী অভিজিত বসু।

২০২৩ আৰু ২০২৪ চনত ফৰ্চুন ইণ্ডিয়াই দেৱনাথনক তেওঁলোকৰ ভাৰতৰ শক্তিশালী মহিলাৰ তালিকাত স্থান দিছিল। ২০২৩ চনত দেৱনাথনক ৪৭ নম্বৰ স্থানত ৰখা হয়। ২০২৪ চনত দেৱনাথনক ২৭ নম্বৰ স্থানত ৰখা হয়।

২০২৪ চনত ফৰ্চুন এছিয়াই দেৱনাথনক এছিয়াৰ ৯৫ নং আটাইতকৈ শক্তিশালী মহিলা হিচাপে স্থান দিয়ে।

২০২০ চনত দেৱনাথনে অ'এনডিচিৰ সৈতে অংশীদাৰিত্ব ঘোষণা কৰে, যাৰ লক্ষ্য হৈছে ভাৰতীয়সকলৰ অধিকাংশ লোকৰ বাবে বাণিজ্যক গণতান্ত্ৰিক কৰা।

২০২৪ চনত দেৱনাথনক তেওঁৰ গৃহ চহৰ অন্ধ্ৰ প্ৰদেশৰ বিশাখাপট্টনমত বিজাগাপাটম চেম্বাৰ অৱ কমাৰ্চ এণ্ড ইণ্ডাষ্ট্ৰীয়ে (ভিচিচিআই) সন্মান জনায়।

## দানশীলতা
২০১৩ চনত দেৱনাথনে প্ৰজেক্ট ইনস্পাইৰত ৰাষ্ট্ৰসংঘৰ মহিলাসকলৰ গুৰু হয়।  ৰাষ্ট্ৰীয় পুথিভঁৰাল ব'ৰ্ডৰ ব'ৰ্ড সদস্য আছিল। মেটাৰ ভিতৰত তেওঁ ২০১৮ চনৰ জানুৱাৰী মাহৰ পৰা এফ বি (মেটা)ত মহিলাৰ বাবে লিপ লিডাৰশ্বিপ প্ৰগ্ৰেমৰ প্ৰশিক্ষক হিচাপে কাম কৰি আহিছে।

## তথ্যসূত্ৰ
দাই জনগোষ্ঠী

**দাই জনগোষ্ঠী** হৈছে চীনৰ য়ুন্নান প্ৰদেশৰ চিচুৱাংবান্না দাই স্বায়ত্ব প্ৰান্ত আৰু দেহ'ঙ টাই আৰু চিংফৌ স্বায়ত্ব প্ৰান্তত বাস কৰা কেইবাটাও টাই জাতিৰ ঠাল। চীনৰ দ্বাৰা আনুষ্ঠানিকভাৱে স্বীকৃতিপ্ৰাপ্ত ৫৬টা নৃগোষ্ঠীয় গোটৰ ভিতৰত দাই জনগোষ্ঠী অন্যতম। সম্প্ৰসাৰণৰ দ্বাৰা, এই শব্দটো বহুলভাৱে লাওছ, ভিয়েটনাম, থাইলেণ্ড আৰু ম্যানমাৰত বাসকৰা টাই-য়াই, লু, চীনা ছান, টাই ডাম, টাই খাও বা আনকি সকলো টাই জাতিৰ বাবেও ব্যৱহাৰ হ'ব পাৰে।

## টাই উপগোষ্ঠীসমূহ

## উৎস
আই এম (২০১০ চলচ্চিত্ৰ)

**আই এম**  ()  ২০১০ চনৰ অ’নিৰৰ পৰিচালনাত ভাৰতীয় হিন্দী ভাষাৰ চলচ্চিত্ৰ সংকলন। এইখন চাৰিখন চুটি ছবিৰ সংকলন: "ওমৰ", "আফিয়া", "অভিমন্যু", আৰু "মেঘা"। প্ৰতিখন ছবিৰ কাহিনীত এক ধৰণৰ সংশয়ে ক্ৰিয়া কৰি আছে আৰু আটাইকেইখনে বাস্তৱ জীৱনৰ কাহিনীৰ ওপৰত আধাৰিত। আই এম বিশ্বৰ ৪০০ৰো অধিক ভিন্ন ব্যক্তিৰ অনুদানৰ দ্বাৰা নিৰ্মাণ কৰা হৈছিল, ইয়াৰে বহুতেই ফেচবুকৰ দৰে ছ'চিয়েল নেটৱৰ্কিং চাইটৰ জৰিয়তে অনুদান আগবঢ়াইছিল। চাৰিটা গল্প যদিও প্ৰতিটো কাহিনীৰ লগত চৰিত্ৰবোৰ অংগাংগীভাবে জড়িত হৈ আছে। "অভিমন্যু" শিশু নিৰ্যাতনৰ ওপৰত আধাৰিত, "ওমৰ" সমকামী অধিকাৰৰ ওপৰত, "মেঘা" কাশ্মীৰী পণ্ডিত আৰু "আফিয়া"ত শুক্ৰাণু দানৰ বিষয়ে। ছবিখনত ছটা ভিন্ন ভাষা কোৱা হয়: হিন্দী, ইংৰাজী, কানাড়া, মাৰাঠী, বাংলা আৰু কাশ্মীৰী। সেয়েহ সকলো অঞ্চলতে চাব-টাইলেটৰ সৈতে আই এম মুক্তি পাইছিল।

## মুক্তি
নিউয়ৰ্ক চহৰৰ আই ভিউ ফিল্ম ফেষ্টিভেলত আই এমৰ বৈশ্বিক প্ৰিমিয়াৰ হৈছিল। ছবিখন কেৰালাৰ আন্তৰ্জাতিক চলচ্চিত্ৰ মহোৎসৱ আৰু ভেংকুৱাৰ আন্তঃৰাষ্ট্ৰীয় চলচ্চিত্ৰ মহোৎসৱৰ দৰে আন কেইবাটাও চলচ্চিত্ৰ মহোৎসৱত প্ৰদৰ্শিত হৈছিল। আই এম প্ৰথমে ভাৰত আৰু অষ্ট্ৰেলিয়াত ২০১১ চনৰ ২২ এপ্ৰিলত ছবিগৃহত মুক্তি পোৱাৰ কথা আছিল যদিও অ’নিৰে ইয়াক ২৯ এপ্ৰিললৈ সলনি কৰে। 
* 
* 
## তথ্য সংগ্ৰহ

## বাহ্যিক সংযোগ
* 
* 
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:২০১০ বৰ্ষৰ চলচ্চিত্ৰ
সন্ধ্যা সূৰী

**সন্ধ্যা সূৰী**  , এগৰাকী ব্ৰিটিছ-ভাৰতীয় চলচ্চিত্ৰ পৰিচালক আৰু তথ্যচিত্ৰ নিৰ্মাতা।

## প্ৰাৰম্ভিক জীৱন
ইংলেণ্ডত জন্মগ্ৰহণ কৰা সন্ধ্যা সূৰীয়ে ডাৰ্লিংটনত ডাঙৰ-দীঘল হৈছিল। তেওঁৰ পিতৃ যশ পাল সূৰীয়ে ভাৰতৰ পৰা প্ৰব্ৰজন কৰি টিছাইডৰ এখন চিকিৎসালয়ত কাম কৰিছিল।

## কৰ্ম জীৱন
গণিত বিষয়ত ডিগ্ৰী লাভ কৰাৰ পিছত সূৰীয়ে জাপানত শিক্ষক হিচাপে কাম কৰিছিল। এই সময়ছোৱাৰ কেমেৰাত নথিভুক্ত কৰাৰ অভিজ্ঞতাই তেওঁক নেচনেল ফিল্ম এণ্ড টেলিভিছন স্কুলত তথ্যচিত্ৰ নিৰ্মাণৰ অধ্যয়ন কৰিবলৈ অনুপ্ৰাণিত কৰে।

২০০৫ চনত, সন্ধ্যা সূৰীয়ে ''I for India'' নামৰ এখন তথ্যচিত্ৰ মুকলি কৰে, য'ত তেওঁৰ পিতৃৰ নিজৰ টেপ ৰেকৰ্ডিঙৰ ভিত্তিত যুক্তৰাজ্যত ২০ শতিকাৰ ভাৰতীয় অনুপ্ৰৱেশকাৰী হিচাপে তেওঁৰ অভিজ্ঞতাৰ বিশদ বিৱৰণ দিয়া হয়। ২০০৬ চনৰ চাণ্ডেন্স চলচ্চিত্ৰ মহোৎসৱত গ্ৰেণ্ড জুৰী বঁটাৰ বাবে মনোনীত হৈছিল *"I for India"*।
 

সূৰীৰ দ্বিতীয়খন চলচ্চিত্ৰ ২০১৮ চনৰ *এৰাৱণ্ড ইণ্ডিয়া উইথ এ মুভি কেমেৰা* নামৰ তথ্যচিত্ৰখনত ব্ৰিটিছ ভাৰতৰ জীৱন অন্বেষণ কৰিবলৈ আৰ্কাইভ ব্ৰিটিছ ফিল্ম ইনষ্টিটিউটৰ ফুটেজ ব্যৱহাৰ কৰা হৈছিল। সেই বছৰতে সূৰীয়ে আখ্যানমূলক চুটি ছবি ''দ্য ফিল্ড'' মুকলি কৰে যিখন ২০১৯ চনত শ্ৰেষ্ঠ চুটি ছবিৰ বাফটা বঁটাৰ বাবে মনোনীত হয়।

সূৰীৰ কাহিনীমূলক বৈশিষ্ট্যপূৰ্ণ পূর্ণদৈৰ্ঘ্য চলচ্চিত্ৰ  *সন্তোষ*ক ২০২৪ চনৰ কান চলচ্চিত্ৰ মহোৎসৱৰ আন চাৰ্টেইন ৰিগাৰ্ড অংশত প্ৰদৰ্শন কৰিবলৈ নিৰ্বাচিত কৰা হৈছিল। ২০১৬ চনত তেওঁ প্ৰথমবাৰৰ বাবে *সন্তোষ*ৰ কাম আৰম্ভ কৰে যেতিয়া তেওঁক চাণ্ডেন্স ইনষ্টিটিউটৰ সঞ্চালকৰ লেবত গ্ৰহণ কৰা হয়।

## তথ্যসূত্ৰ
বিহাৰ দিৱস

**বিহাৰ দিৱস** () ভাৰতৰ বিহাৰ ৰাজ্যৰ প্ৰতিষ্ঠাবাৰ্ষিকী উপলক্ষে প্ৰতি বছৰে ২২ মাৰ্চত পালিত এটি দিৱস। ১৯১২ চনৰ ২২ মাৰ্চত বেংগল প্ৰেচিডেঞ্চিৰ পৰা বিহাৰ আৰু উৰিষ্যা বিভাগ পৃথক কৰি ব্ৰিটিছ ভাৰতত বিহাৰ আৰু উৰিষ্যা প্ৰদেশ গঠন কৰা হৈছিল৷ বিহাৰত এই দিনটো চৰকাৰী বন্ধৰ দিন।

বিহাৰ দিৱস নীতিশ কুমাৰৰ কাৰ্যকালত বিহাৰ চৰকাৰে বৃহৎ পৰিসৰত আৰম্ভ কৰি উদ্‌যাপন কৰিছিল৷ ভাৰতৰ বাহিৰেও আমেৰিকা যুক্তৰাষ্ট্ৰ, জাৰ্মানী, ব্ৰিটেইন (স্কটলেণ্ড), অষ্ট্ৰেলিয়া, কানাডা, বাহৰেইন, কাটাৰ, সংযুক্ত আৰৱ আমিৰাত, ট্ৰিনিদাদ আৰু ট'বাগো আৰু মৰিছাছ আদি দেশত এই দিৱস উদ্‌যাপন কৰা হয়।

## উদ্‌যাপন
প্ৰতিবছৰে বিহাৰ চৰকাৰে ২২ মাৰ্চক বিহাৰ দিৱস হিচাপে পালন কৰিবলৈ চৰকাৰী বন্ধ ঘোষণা কৰি অধিসূচনা জাৰি কৰে। এই বন্ধৰ দিনটো ৰাজ্য আৰু কেন্দ্ৰীয় চৰকাৰৰ অধীনস্থ সকলো কাৰ্যালয় আৰু কোম্পানীৰ লগতে বিদ্যালয়সমূহে ছাত্ৰ-ছাত্ৰীসকলে অংশগ্ৰহণ কৰে আৰু বিভিন্ন কাৰ্যসূচীৰ আয়োজন কৰি এই দিৱস উদ্‌যাপন কৰে।

## লগতে চাওক

* ওড়িশা দিৱস
* উত্তৰ প্ৰদেশ দিৱস

## তথ্য সংগ্ৰহ

শ্ৰেণী:দিৱসসমূহ
শ্ৰেণী:বিহাৰ